U Gerontološkom klubu „Centar II“ danas je postavljena Vaskršnja izložba predmeta koje su izradili stanari Gerontološkog centra i članovi gerontoloških klubova u okviru radionica i radno–okupacione terapije. Izložbu je, u prisustvu direktora Gerontološkog centra dr Nenada Ivaniševića, svečano otvorio član Gradskog veća zadužen za zdravstvo, socijalnu politiku i zaštitu životne sredine dr Atila Čengeri, koji je tom prilikom rekao da izložba potvrđuje da godine nisu prepreka da čovek stvara mala umetnička dela.\n- Čestitam svima onima koji su svojim radovima uveličali ovu izložbu upriličenu povodom predstojećeg praznika Vaskrsa. Ovo je i prilika da kažem da je tolerancija jedan od preduslova da ljudi u ovom gradu budu srećni. Međusobno uvažavanje, jednaka prava za sve građane bez obzira koje su vere i kojim jezikom govore veliko su bogatstvo grada Subotice, ali i AP Vojvodine, istakao je Atila Čengeri.\nObraćajući se, pre svega, prisutnim autorima radova Nenad Ivanišević je kazao da je ovih dana posetio Sombor, Kanjižu, Kikindu i Vršac i da ga je po ko zna koji put oduševilo to sa koliko radosti se ljudi koji žive na ovim prostorima raduju Uskrsu, bez obzira što taj Uskrs možda ne slave oni nego ga slave njihove komšije ili prijatelji.\n- Mislim da je to vrednost koju svi zajedno moramo da očuvamo. A to ćemo učiniti tako što ćemo da sačuvamo tradiciju upravo na način na koji vi to radite. Zahvaljujem vam se na divnim radovima, na tome što nas učite kako se obeležava jedan praznik i kako da na ovim prostorima negujemo bogatstvo različitosti, tradiciju i toleranciju, a ja vam obećavam da ćemo mi te vrednosti nastaviti da čuvamo, naglasio je Nenad Ivanišević.\nZainteresovani mogu da vide radove u prostorijama Gerontološkog kluba „Centar II“ (Žarka Zrenjanina broj 16), svakog radnog dana od 8 do 19 časova. Izložba je postavljena do 8. maja.


Javnobeležnička tarifa | Republika Srbija | Paragraf\n("Sl. glasnik RS", br. 91/2014, 103/2014, 138/2014, 12/2016, 17/2017, 67/2017, 98/2017, 14/2019, 49/2019, 17/2020, 91/2020 i 36/2021)\nJavnobeležničkom tarifom (u daljem tekstu: Tarifa) utvrđuje se nagrada za rad javnog beležnika i naknada troškova nastalih u vezi sa obavljenim poslom javnog beležnika, način utvrđivanja vrednosti obavljenog posla i način obračunavanja iznosa nagrade i naknade troškova.\nJavnom beležniku pripada nagrada za rad i naknada troškova nastalih u vezi sa obavljanjem poslova u visini i na način određen ovom tarifom.\nPrilikom obavljanja javnobeležničke delatnosti, javni beležnik postupa na način koji je ekonomski najpovoljniji za stranku, osim u slučaju kada stranka i nakon odgovarajuće pouke javnog beležnika zahteva drugačije postupanje.\nOsnov za određivanje nagrade\nNagrada za obavljeni posao javnog beležnika određuje se:\n1) prema vrednosti predmeta pravnog posla ili radnje;\n2) u fiksnom iznosu;\n3) prema utrošenom vremenu za pripremu i obavljanje određene radnje.\nOdređivanje nagrade prema vrednosti pravnog posla\nIzuzetno, javni beležnik može odrediti tržišnu vrednost bez obzira na vrednost koju je stranka ili drugi učesnik u poslu naveo kao vrednost predmeta pravnog posla, ako navedena vrednost ne odgovara tržišnoj vrednosti.\nTržišnu vrednost iz stava 2. ovog člana, javni beležnik utvrđuje na osnovu podataka nadležnih organa.\nNagrade u fiksnom iznosu\nNagrade prema utrošenom vremenu\nAko se nagrada za obavljeni javno beležnički posao ne može odrediti prema vrednosti predmeta niti u fiksnom iznosu, određuje se prema utrošenom vremenu.\nPri određivanju vremena potrebnog za pojedinačni javnobeležnički posao, pored vremena koje je potrebno za sastavljanje javnobeležničke isprave ili za drugi javnobeležnički posao, uzima se u obzir i vreme koje je javni beležnik utrošio za savetovanje sa strankom i drugim učesnicima, vreme za druge pripremne radnje i vreme odsustvovanja iz kancelarije, ako se posao obavlja izvan javnobeležničke kancelarije.\nUtvrđivanje vrednosti posla prema sličnim poslovima\nZa poslove koje preduzima javni beležnik, a koji nisu opisani u Tarifi, nagrada se utvrđuje upoređivanjem sa sličnim poslovima čija je vrednost utvrđena ovom tarifom.\nNačin bodovanja za određivanje nagrade prema vrednosti pravnog posla\nNagrada za posao javnog beležnika sa utvrđenim brojem bodova, određena je članom 21. ove tarife.\nNagrada za obavljeni posao javnog beležnika određuje se tako što se sabere broj bodova za pojedini posao javnog beležnika i pomnoži sa vrednošću boda.\nObavezna primena Tarife\nJavni beležnik je dužan da primenjuje ovu tarifu u svakom pojedinačnom slučaju.\nDogovor o visini nagrade za rad javnog beležnika koji je u suprotnosti sa odredbama ove tarife ništav je, u kom slučaju javni beležnik čini disciplinski prestup.\nZa posao koji javni beležnik na zahtev stranke ili iz opravdanih razloga obavi izvan utvrđenog radnog vremena ili neradnim danom, kao i izvan javnobeležničke kancelarije ima pravo na uvećanje nagrade, ukoliko drugačije nije određeno Tarifom.\nNagradu i naknadu troškova za obavljanje od suda poverenih postupaka ili radnji javni beležnik utvrđuje i obračunava primenom posebnih javnobeležničkih tarifa i ove tarife i naplaćuje ih od stranaka.\nZa poverene postupke ili radnje, javnom beležniku je zabranjeno da se sporazumeva sa strankama o nagradi i naknadi troškova.\nStranka je dužna naknaditi troškove za poštanske usluge, bankovne poslove uključujući i troškove otvaranja i korišćenja javnobeležničkog računa za stranke, fotokopiranje dokumentacije, izradu overenih prepisa za službenu upotrebu i druge izdatke u vezi sa poslom za koji je angažovala javnog beležnika.\nZa isprave o pravnim poslovima i hipoteci stranka je dužna naknaditi javnom beležniku troškove iz stava 1. ovog člana u ukupnom iznosu od 4 boda, a za anekse isprava o pravnim poslovima i hipoteci, nasledničke izjave, punomoćja, saglasnosti supružnika i druge izjave u ukupnom iznosu od 2 boda.\nZa izdavanje izvoda iz lista nepokretnosti i lista voda iz baze podataka Geodetskog katastarskog informacionog sistema koju vodi Republički geodetski zavod na zahtev stranke u formi overenog odštampanog originalnog prikaza izvoda iz lista nepokretnosti i lista voda, stranka je dužna da nadoknadi javnom beležniku materijalne troškove u fiksnom iznosu od 3 boda.\nJavni beležnik ima pravo na naknadu troškova prevoza, ako su ti troškovi povezani sa obavljanjem javnobeležničkog posla. Troškovi prevoza mu pripadaju u visini cene prevoza koji koristi.\nZa upotrebu sopstvenog automobila, javnom beležniku pripada naknada u visini 25% od cene jednog litra goriva po svakom pređenom kilometru, pri čemu se kao važeća uzima cena na dan izdavanja računa.\nAko mora ostati na putu izvan grada gde mu se nalazi službeno sedište, duže od osam časova ili mora prenoćiti u hotelu, javni beležnik ima pravo na naplatu dnevnice i troškova hotelskog smeštaja. Dnevnica se obračunava u visini dnevnice sudije osnovnog suda.\nNaknada drugih troškova\nStranka je dužna da javnom beležniku nadoknadi troškove na ime sudske i administrativne takse, nagrade za veštačenje, procene, troškove prevođenja, kao i sve druge nužne troškove vezane za obavljanje javnobeležničkog posla.\nObaveza plaćanja nagrade i naknade\nJavni beležnik ima pravo na nagradu i naknadu troškova neposredno nakon obavljenog posla.\nNagrada za javnobeležnički posao, plaća se prema Tarifi koja je na snazi u vreme kada je javni beležnik obavio posao.\nOslobađanje od plaćanja nagrade i naknade\nOd plaćanja nagrade i naknade troškova oslobođeni su Republika Srbija, državni organi i posebne organizacije, autonomne pokrajine i jedinice lokalne samouprave i njihovi organi, ustanove osnovane od strane Republike Srbije, autonomnih pokrajina, odnosno jedinica lokalne samouprave, kao i Crveni krst Srbije.\nLica koja subjektima iz stava 1. ovog člana poklanjaju svoju imovinu ili se u njihovu korist odriču prava svojine na nepokretnostima i pokretnim stvarima ili bez naknade ustupaju druga stvarna prava na nepokretnostima ili pokretnim stvarima ne plaćaju nagradu i naknadu troškova.\nOd plaćanja nagrade i naknade troškova za solemnizaciju isprava oslobođena su privredna društva koja je osnovala Republika Srbija za realizaciju projekta izgradnje stanova za pripadnike snaga bezbednosti u slučajevima prenosa prava svojine sa Republike Srbije na to privredno društvo na građevinskom zemljištu za redovnu upotrebu objekata bez naknade.\nPrivredna društva iz stava 3. ovog člana oslobođena su plaćanja nagrade i naknade troškova za overu potpisa, rukopisa i prepisa u postupcima koji se sprovode za realizaciju projekta izgradnje stanova za pripadnike snaga bezbednosti.\nPrivredna društva iz stava 3. ovog člana oslobođena su plaćanja nagrade i naknade troškova za sačinjavanje založnih izjava kojima zalažu nepokretnosti radi obezbeđenja potraživanja kod finansijskih institucija po osnovu projektnog finansiranja radi realizacije projekta izgradnje stanova za pripadnike snaga bezbednosti.\nJavni beležnik može zahtevati da mu stranka kod ugovaranja posla plati predujam za potrebne izdatke i troškove u visini od 50% od očekivane nagrade.\nAko predujam nije plaćen u roku koji se odredi, javni beležnik je dužan obaviti posao tek nakon isplate predujma.\nJavni beležnik je dužan da preda stranci ili drugim učesnicima pravnog posla javnobeležničke isprave koje je sačinio, tek nakon što su nagrada i naknada troškova plaćeni u celosti.\nJavni beležnik je dužan da stranci izda potvrdu, odnosno račun o plaćenoj nagradi i naknadi troškova.\nRešavanje spora mirnim putem\nAko stranka nije saglasna sa nagradom i naknadom troškova koje je odredio javni beležnik, ona ili javni beležnik mogu zahtevati rešavanje spora mirnim putem kod nadležnog organa Javnobeležničke komore.\n4. TARIFNI BROJEVI\nOvom tarifom utvrđuju se sledeći tarifni brojevi:\nNagrada za sastavljanje javnobeležničkog zapisa prema vrednosti predmeta pravnog posla\nZa sastavljanje javnobeležničke isprave u formi javnobeležničkog zapisa nagrada se utvrđuje prema vrednosti predmeta pravnog posla.\nKod sastavljanja javnobeležničkih isprava kada je predmet pravnog posla raspolaganje imovinom, deoba zajedničke imovine supružnika ili vanbračnih partnera, ugovor o imovinskim odnosima između supružnika ili vanbračnih partnera, razmena imovine, ustupanje i raspodela imovine za života ili sličan pravni posao, kao osnov za određivanje nagrade uzima se ukupna vrednost imovine koja je predmet pravnog posla.\nAko je predmet pravnog posla potraživanje, vrednost pravnog posla se određuje prema vrednosti glavnog potraživanja, bez sporednih potraživanja.\nKada je predmet pravnog posla zasnivanje hipoteke ili drugog založnog prava, kao osnov za određivanje nagrade uzima se iznos potraživanja koje se obezbeđuje, ako je ono niže od vrednosti založene stvari ili prava, bez sporednih potraživanja.\nAko je vrednost založene stvari ili prava niža od vrednosti obezbeđenog potraživanja, kao osnov za određivanje nagrade uzima se vrednost založene stvari ili prava. Vrednost potraživanja obezbeđenog jemstvom, određuje se prema visini preuzetog jemstva. Za promene u redosledu namirenja merodavna je vrednost potraživanja koje je obezbeđeno.\nVrednost stvarne službenosti na nepokretnosti određuje se prema vrednosti koju ta službenost ima za povlasno dobro.\nVrednost prava na davanje koje se ponavlja, utvrđuje se prema vrednosti svih davanja za vreme ukupnog ugovorenog perioda, ali najviše do iznosa koji odgovara zbiru vrednosti tih davanja za period od pet godina.\nKod ugovora o zakupu i podzakupu, vrednost se određuje prema jednogodišnjoj zakupnini, osim u slučaju kada se radi o zakupnom odnosu zaključenom na kraće vreme, u kom slučaju se vrednost određuje prema ukupnoj zakupnini.\nZa sastavljanje ili solemnizaciju predugovora, dopune predugovora ili ugovora, raskida predugovora ili ugovora, određuje se 50% nagrade po ovom tarifnom broju. Ako se kod istog javnog beležnika na osnovu predugovora sačini ugovor, nagrada za sačinjeni ili solemnizovani ugovor se umanjuje za nagradu naplaćenu za predugovor.\nZa sastavljanje javnobeležničkog zapisa ugovora o poklonu u prvom naslednom redu, između roditelja kao poklonodavca i deteta kao poklonoprimca, ili njegovu solemnizaciju, javnom beležniku pripada nagrada u visini od 50% nagrade iz ovog tarifnog broja.\nZa sačinjavanje javnobeležničkog zapisa o ustanovljavanju prava službenosti ili njegovu solemnizaciju javnom beležniku pripada nagrada u visini od 50% nagrade iz ovog tarifnog broja.\nZa sastavljanje jednostrane izjave volje u pogledu stvarnih prava na nepokretnosti ili njenu solemnizaciju, osim založnih izjava, javnom beležniku pripada nagrada u iznosu od 20 bodova, bez obzira na vrednost nepokretnosti.\nNagrada za sastavljanje javnobeležničke isprave kada ne može da se utvrdi vrednost predmeta pravnog posla\nZa sastavljanje javnobeležničke isprave ili solemnizaciju nejavne isprave, kada ne može da se utvrdi vrednost predmeta pravnog posla, javni beležnik ima pravo na nagradu u visini od 100 bodova.\nIzuzetno od stava 1. ovog tarifnog broja, za sastavljanje izjave o priznanju očinstva, izjave o saglasnosti sa priznatim očinstvom, izjave o pristanku na postupak biomedicinski potpomognutog oplođenja, smrtovnice, isprave o prihvatanju nasledstva ili odricanju od nasledstva, ako je sačinjena posebno izvan ostavinske rasprave, za sačinjavanje sporazuma roditelja o izmeni doprinosa za izdržavanje deteta ili solemnizaciju nejavnih isprava i za sastavljanje izjave o odricanju od prava na plodouživanje, javni beležnik ima pravo na nagradu u visini od 20 bodova.\nIzuzetno od stava 1. ovog tarifnog broja, za sastavljanje popisa imovine javnom beležniku pripada nagrada za svaki započeti sat od 20 bodova, ne duže od osam časova dnevno.\nIzuzetno od stava 1. ovog tarifnog broja, za sastavljanje izjave ili solemnizaciju nejavne isprave kojom se dozvoljava brisanje prava, izjava o isplati cene i druge slične izjave, javnom beležniku pripada nagrada u iznosu od 2 boda, kada izjavu daje fizičko lice, odnosno 7 bodova, kada izjavu daje pravno lice.\nZa sastavljanje zaveštanja (testamenta) javni beležnik ima pravo na nagradu u visini od 100 bodova.\nZa sastavljanje punomoćja u obliku javnobeležničkog zapisa, za sastavljanje saglasnosti supružnika za raspolaganje nepokretnostima u obliku javnobeležničkog zapisa i za sastavljanje zajedničke izjave supružnika po posebnom zakonu u obliku javnobeležničkog zapisa i za sastavljanje isprave o dozvoli upisa u nadležni katastar (intabulaciona dozvola) u obliku javnobeležničkog zapisa, javnom beležniku pripada nagrada u visini od 30 bodova.\nZa solemnizaciju isprava navedenih u stavu 1. ovog tarifnog broja, javnom beležniku pripada nagrada u visini od 20 bodova.\nZa sastavljanje zapisnika sa osnivačke skupštine i druge skupštine akcionarskog društva koje ima više od 100 akcionara nagrada se određuje u visini od 150 bodova.\nZa sastavljanje javnobeležničke isprave u vidu zapisnika sa sednice drugog organa privrednog društva, kada taj organ, u skladu sa zakonom kojim se uređuju privredna društva i opštim aktom tog društva odlučuje o pitanjima iz nadležnosti skupštine društva, nagrada se određuje u visini od 100 bodova.\nAko javni beležnik prisustvuje skupštini duže od dva sata, pripada mu dodatna nagrada za svaki započeti sat od 20 bodova.\nZa sastavljanje javnobeležničkih zapisnika o nastupanju činjenica od kojih zavisi punovažnost i obaveza ispunjenja pravnih poslova, ili nastupanje pravnog dejstva izjava koje, na osnovu zakona kojim se uređuje javno beležništvo, imaju ili mogu imati oblik javnobeležničkog zapisnika, nagrada se određuje na osnovu vrednosti predmeta službene radnje i iznosi 50% nagrade iz Tarifnog broja 1. ove tarife.\nZa utvrđivanje činjenica koje utiču na sticanje, prenos ili prestanak stvarnih prava na nepokretnostima i potraživanja, nagrada se naplaćuje prema Tarifnom broju 1.\nZa izdavanje potvrde da je određeno lice u životu, nagrada iznosi 3 boda.\nZa izdavanje potvrde da je isprava koja se po zakonu mora podneti na uvid, podneta na uvid ovlašćenom licu u prisustvu javnog beležnika, nagrada iznosi 10 bodova.\nZa izdavanje potvrde da je izjava volje koja se po zakonu mora saopštiti određenom licu u prisustvu javnog beležnika bila i saopštena, nagrada iznosi 10 bodova.\nZa izdavanje potvrde o protestu menice ili čeka, prema odredbama zakona koji uređuje menicu, odnosno ček, ako je protest podigao javni beležnik ili stranka nagrada iznosi 20 bodova.\nZa izdavanje drugih potvrda određenih zakonom, javnom beležniku pripada nagrada u visini od 10 bodova.\nAko se overava potpis lica kao zastupnika pravnog lica ili preduzetnika, pored nagrade iz stava 1. ovog tarifnog broja, javnom beležniku pripada i nagrada u visini od 5 bodova po svakom takvom potpisu.\nTarifni broj 8a\nZa overu potpisa birača koji podržava kandidata za izbor predsednika Republike, odnosno listu za izbor narodnih poslanika, poslanika i odbornika javnom beležniku pripada naknada po potpisu birača u iznosu od 50 dinara koja obuhvata i porez na dodatu vrednost.\nJavnom beležniku ne pripadaju druge nagrade, niti naknade koje su predviđene ovom tarifom.\nNaknada iz stava 1. ovog tarifnog broja za overu potpisa birača koji podržava kandidata za izbor predsednika Republike, odnosno listu za izbor narodnih poslanika i odbornika naplaćuje se u skladu sa aktima ministra pravde kojima se uređuje naknada za overu potpisa birača.\nNaknada iz stava 1. ovog tarifnog broja za overu potpisa birača koji podrži izbornu listu za izbor poslanika naplaćuje se shodnom primenom akta ministra pravde kojim se uređuje naknada za overu potpisa birača koji podržava kandidata za izbor odbornika.\nZa overavanje nejavne isprave kada javni beležnik overom daje nejavnoj ispravi pravnu snagu javne isprave (solemnizacija) nagrada se određuje u visini od 60% nagrade iz Tarifnog broja 1. ove tarife.\nNagrada za overu prepisa ili fotokopije jedne javne ili nejavne isprave iznosi 2 boda za svaku stranicu.\nOslobođenje od plaćanja nagrade za overu potpisa i prepisa ili fotokopije i umanjenje nagrade za overu prepisa ili fotokopije\nb) koji se odnose na upis u predškolske ustanove obrazovanja i vaspitanja, ustanove osnovnog i srednjeg obrazovanja i vaspitanja, za prvi upis u visokoškolske ustanove, za potrebe konkursa za prijem u ustanove učeničkog i studentskog standarda, kao i za potrebe konkursa za korišćenje učeničkih i studentskih stipendija i kredita;\nIzbegla i prognana lica sa teritorije bivše SFRJ i raseljena lica sa teritorije APKM, na osnovu odgovarajućih isprava kojima dokazuju svoj status, u roku od šest meseci od izdavanja originala, nagradu za overu prepisa ili fotokopije, plaćaju u iznosu umanjenom za 70% od nagrade utvrđene ovom tarifom.\nNagrada za overu prevoda, ako je javni beležnik, koji ima svojstvo sudskog prevodioca, utvrdio tačnost prevoda, iznosi 4 boda.\nOvera odluke organa upravljanja pravnog lica, koja je doneta na sednici na kojoj javni beležnik nije vodio zapisnik, nagrada se određuje u visini od 70 bodova.\nZa izdavanje ponovnog otpravka ili prepisa javnobeležničke isprave nagrada se određuje u fiksnom iznosu, i to:\n- za izdavanje dodatnog otpravka, prepisa ili solemnizovanog primerka javnobeležničke isprave, a prilikom sačinjavanja javnobeležničke isprave, nagrada se određuje u iznosu od 10 bodova za isprave koje sadrže pravne poslove ili konstituisanje hipoteke, odnosno u iznosu od 5 bodova za isprave koje sadrže nasledne izjave, punomoćja, saglasnosti i druge izjave;\n- za izdavanje naknadnog prepisa javnobeležničke isprave, nagrada iznosi 1,5 bodova po stranici.\nZa dozvolu da se izvrši uvid u izvornik javnobeležničke isprave, nagrada iznosi 5 bodova.\nZa izdavanje potvrde o postojanju izvornika javnobeležničke isprave, nagrada iznosi 5 bodova.\nZa preuzimanje, čuvanje, predaju novca, hartija od vrednosti, dragocenosti i dr. (u daljem tekstu: depozit), uključujući i izdavanje javnobeležničke potvrde, nagrada se obračunava u visini od 2% od vrednosti depozita, godišnje, a ako je depozit na mesečnom nivou tada je mesečni iznos nagrade 0,25%, s tim da visina nagrade ne može biti manja od 100 bodova. Nagrada se obračunava za svaku započetu godinu, odnosno mesec unapred.\nZa preuzimanje isprava na čuvanje i sastavljanje javnobeležničke potvrde o preuzimanju isprave, javnom beležniku pripada nagrada u visini od 40 bodova.\nNagrada prema utrošenom vremenu, ako se nagrada za obavljeni javno beležnički posao ne može odrediti prema vrednosti predmeta niti u fiksnom iznosu, iznosi 20 bodova, za svaki započeti sat rada, ako ovom tarifom nije drugačije propisano.\nZa posao koji javni beležnik na zahtev stranke u hitnim slučajevima, odnosno u slučaju neodložne potrebe, obavi izvan utvrđenog radnog vremena ili neradnim danom i praznikom, nagrada utvrđena ovom tarifom uvećava se za 20 bodova za svaki započeti sat, ali ne više od 150 bodova.\nZa posao koji, na zahtev stranke, javni beležnik obavi izvan javnobeležničke kancelarije, nagrada se povećava za 15 bodova za prvi započeti sat odsustva iz kancelarije, a za svaki sledeći započeti sat za 10 bodova ako drugačije nije određeno ovom tarifom, ali ne više od 150 bodova.\nAko se javnobeležnička isprava sastavlja za više od dve stranke, nagrada se uvećava za 10 bodova za treću i svaku narednu stranku.\nAko u sastavljanju javnobeležničke isprave učestvuju pozvani svedoci, drugi javni beležnik, prevodioci ili tumači, nagrada se uvećava za 10 bodova za svako od tih lica.\nJavnom beležniku ne pripada uvećana nagrada za učešće pozvanih svedoka i tumača u sastavljanju javnobeležničke isprave za slabovidu stranku i stranku koja nije u stanju da čuje ili govori.\nU slučaju sastavljanja jednostrane izjave volje ili njene solemnizacije, za punomoćje, založnu izjavu, saglasnost za uknjižbu, nagrada se uvećava za 10 bodova, za drugu i svaku narednu izjavu volje ili njenu solemnizaciju.\nObaveze plaćanja nagrade u punom iznosu oslobođena su lica sa invaliditetom, deca bez roditeljskog staranja i lica koja su primaoci socijalne pomoći, na osnovu prethodno podnete dokumentacije na uvid javnom beležniku.\nOva tarifa stupa na snagu narednog dana od dana objavljivanja u "Službenom glasniku Republike Srbije".\nOve izmene i dopune Javnobeležničke tarife stupaju na snagu danom objavljivanja u "Službenom glasniku Republike Srbije".\nSamostalni član Dopune\n("Sl. glasnik RS", br. 67/2017)\nOva dopuna Javnobeležničke tarife stupa na snagu osmog dana od dana objavljivanja u "Službenom glasniku Republike Srbije".\n("Sl. glasnik RS", br. 14/2019)\nOva dopuna Javnobeležničke tarife stupa na snagu narednog dana od dana objavljivanja u "Službenom glasniku Republike Srbije".


Lokalne vesti - Ponedeljak 30.11.2020 - 13:42\nIako posle više decenija Vladičin Han ima najveći ili jedan od najvećih, prosek zarada u Pčinjskom okrugu, ipak još veliki broj ljudi je u sistemu socijalne zaštite, te opština preduzima niz mera na polju sprovođenja socijalne politike.\nGoran Mladenović. FOTO: S.Tasić/OK Radio\nGoran Mladenović, predsednik opštine Vladičin Han, kaže da se lokalna samouprava trudi da sve sfere društvenog života pokrije merama i aktivnostima koje su u njenoj nadležnosti, te tako i vodi računa o socijalnoj politici.\nOK Radio: Kakvu socijalnu politiku vodi opština Vladičin Han poslednjih godina?\nMladenović: Opština vodi računa o ugroženim društvenim grupama stanovništva, o socijalnoj i omladinskoj politici, kao i o malim i srednjim preduzećima.\nTo u praksi npr, znači da svaka majka u Vladičinom Hanu po rođenju deteta dobija po 30.000 dinara, i to je tako od 2012. godine, do danas.\nTakođe, svake godine raspisujemo konkurs za pripravnike, nekad u sopstvenoj režiji i sopstvenim sredstvima, a nekad u saradnji sa Nacionalnom službom za zapošljavanje.\nTrudimo se da svaki visokoškolac ili lice sa višom stručnom spremom dobije priliku da odradi pripravnički staž, jer smatramo da je taj prelazni period od škole i učenja, od knjige na radni deo, veoma bitan za svaku mladu osobu.\nOpština pomaže i trudi se da omogući da mladi ljudi tu prvu praksu i tu prvu šansu, makar kroz pripravnički staž odrade u javnim preduzećima ili kod privrednih subjekata, svejedno da li se radi o trgovinskim ili proizvodnim delatnostima, raspisujemo konkurse za lica koja se nalaze na evidenciji NSZ.\nU okviru te mere gotovo uvek prateća mera je subvencija za novo zapošljavanje, i to po 250.000 dinara za novog radnika privrednim subjektima, ali i subvencija za samozapošljavanje licima koja veoma žele da pokrenu svoj privatni biznis.\nReč je o poslovima koji zahtevaju mala novčana sredstva, kao što su kozmetički saloni, frizerski saloni, male radnje. Ima i ljudi koji su pred penzijom, a koji imaju određena iskustva u drupštvenim firmama, koje su stekli, pa im je do penzije ostalo još malo godina, te se sada odučuju na neke privatne poslove. Oni rado uzimaju taj novac, registruju radnje, pružaju usluge i obezbeđuju za sebe uslove za miran odlazak u penziju.\nU okviru ovih aktivnosti su javni radovi za kategorije lica koja su radno sposobna i kojima je potreban posao kroz održavanje i ćčišćenje, u saradnji sa našim komunalnim preduzećem.\nGotovo čitave godine nam nedostaju radnici, jer se trudimo da grad izgleda lepo, potrebni su nam ljudi za održavanje parkova i javnih površina, onda koristimo javne radove da nezaposleni dobiju posao za taj vremenski period.\nOK Radio: Za samo nekoliko godina, Vladičin Han od jedne, od najnerazvijenijih opština u Srbiji, stigao je do one koja ima ekonomski rast, rast plata i td. U momentu kad ste pre 8 godina preuzeli vlast u Hanu, socijalna davanja su bila mnogo veća i mnogo drugačija. Kako je tada izgledalo nositi se sa tim i delovati na tom polju?\n- Bilo je izuzetno teško paralelno rešavati socijalne probleme i praviti razvojnu ekonomsku politiku, a još smo imali i dugove lokalne samouprave koje smo morali da vraćamo. Imali smo mnogo znanja, mnogo truda rada, strpljenja i malo sreće.\nRazgovor sa ljudima i poverenje koje smo izgradili sa našim građanima da imaju razumevanje, i pristali su da sačekaju, uz obećanje da ćemo pripremiti nova radna mesta u smislu dovođenja novih kompanija, u čemu smo imali uspehe i rezultate.\nReč je o firmama Belanova, Smelting, Teklas, a motivisali smo i Nektar da proširi svoje kapacitete. Razlika je danas očigledna, ali nije dovoljna i u ovom pravcu i ovim tempom, moramo dalje da nastavimo i radimo. Trenutno vodimo još neke, pregovore u tom pravcu.\nOK Radio: Vladičin Han ima dosta planinskih sela sa staračkim domaćinstvima, koja su poprilično ugrožena. Kako opština pomaže ovoj kategoriji stanovništva i koje mere preduzima kako bi rešavala njohove problem?\n- Godinama unazad imamo programe geronto domaćice, npr imamo jedan republički projekat, koji se trenutno realizuje i u okviru njega, geronto domaćice obilaze staračka domaćinstva.\nProjekat je vredan blizu 4 milona dinara, od toga 1,5 miliona daje lokalna samouprava, a ostatak se finansira iz repšubličkog budžeta.\nSa tim novcem mi plaćamo lica koja nekoliko meseci brinu o starim licima, nose im lekove, čiste, spremaju hranu i sl.\nOK Radio: Kakvi su dalji planovi za smanjenje siromaštva?\n- Pokušavamo da postojeće investiture motivišemo da prošire svoje kapacitete, da obučimo novu radnu snagu i pokušavamo da sa druge strane nađemo nove investitore.\nParalelno sa ovim aktivnostima pokušavamo da rešimo status naših preduzeća koja su još uvek u stečaju kao što su Balkan brik i Fopa.\nZa njih se nadamo da će u narednom period biti to rešeno, ti imovinski odnosi i da će to bito dodatni potencijali za još brži razvoj.\nOK Radio: Razvoj i ekonomski napredak u Vladičinom Hanu je evidentan i u praksi, realnom životu, kroz statističke podatke, ali uprkos tome, još uvek ima ljudi koji nemaju posao, kojima je potrebna socijalna podrška i koji žive teško. Šta biste njima poručili, šta da očekuju od opštine?\n- Sa njima se konstantno razgovara i pokušavamo da na različite načine pomognemo, bilo njihovoj deci kroz pripravnički staž, njima kroz javne radove, angažovanje.\nU slučajevima kada niko nije u kući zaposlen, da pokušamo da zamolimo ljude iz ovih komjpanija, domaćih ili inostranih, da tražimo posao, da verujemo da će ti ljudi iz takvih domaćinstava, savesno da obavljaju posao, da je važno da ih angažuju, te da im na taj način pomognemo.


SEDMICE SUDSKOG PORAVNANJA – od 22. novembra do 03. decembra 2021. godine\nU Osnovnom sudu u Banjoj Luci u periodu od 22. novembra do 03. decembra 2021. godine biće održane "Sedmice sudskog poravnanja".\nRiječ je o aktivnosti koja daje dobre rezultate jer su primjetne pojačane aktivnost sudova u periodu implementacije a ista se sprovodi u svim prvostepenim i drugostepenim sudovima u BiH na inicijativu Visokog sudskog i tužilačkog savjeta BiH. Sudiji se daje mogućnost da aktivnije nastoji da stranke zaključe sudsko poravnanje, na način da može, kada ocijeni da je to osnovano, strankama predložiti kako da se nagode, vodeći računa o željama stranaka, prirodi spora, odnosima među strankama i drugim okolnostima.\nCilj organizovanja "Sedmice sudskog poravnanja" jeste rješavanje što je moguće većeg broja predmeta mirnim, sporazumnim putem u sporu o predmetu spora, u skraćenom postupku, koji smanjuje troškove, a sporovi se brže rješavaju. Na ovaj način se želi izvršiti pozitivan uticaj na efikasnost sudskih postupaka te promjenu pristupa suda i stranaka rješavanju sporova, gdje se kao prioritet postavlja brzo i efikasno rješavanje predmeta.\nViše informacija u obrascu „OBAVIJEST ZA STRANKE“ koji se nalazi u pratećim dokumentima\nSEDMICE SUDSKOG PORAVNANJA – od 7. do 18. juna 2021. godine\nU Osnovnom sudu u Banjoj Luci u periodu od 7. do 18. juna 2021. godine biće održane "Sedmice sudskog poravnanja".\nOBAVIJEST ZA STRANKE.\nSedmica sudskog poravnanja u periodu 12. - 23. novembar 2018. godine\nObavještavamo stranke da će se u Osnovnom sudu u Banjoj Luci, u periodu 12. - 23. novembra 2018. godine održati sedmica sudskog poravnanja, na inicijativu Visokog sudskog i tužilačkog savjeta BiH.\nCilj ovog organizovanja je rješavanje što je moguće većeg broja predmeta mirnim putem, u skraćenom postupku, koji je ekonomičniji i brži za stranke\nZAŠTO ODABRATI MEDIJACIJU


MIHAJLOVIĆ: STRUJA TREBA DA POSKUPI DA BI EPS OBEZBEDIO PROIZVODNJU (VIDEO) - TV ZONA PLUS - HD\nTuesday, 17 May, 2022 Tuesday, 17 May, 2022 4 min read Redakcija TV Zona Plus\nMinistarka rudarstva i energetike Zorana Mihajlović izjavila je danas da bi električna energija trebalo da poskupi, kako bi Elektroprvreda Srbije (EPS) mogla da nabavi opremu za proizvodnju uglja.\nPredsednik Srbije, Aleksandar Vučić, pre dva dana je izjavio da struja nekad mora poskupi, ali ne u ovom trenutku, jer, kako je rekao to ljudi ne mogu da podnesu.\nMinistarka Mihajlović je na konferenciji „Obnovljivi izvori energije -prilike i mogućnosti za Srbiju i Izrael” u Privrednoj komori Srbije rekla da razume što predsednik Aleksandar Vučić kaže da struja neće da poskupi i dodala da je njen posao da kaže zašto bi to ipak trebalo da se dogodi.\n„Ja razumem predsednka kada kaze da mora da vodi računa o celoj teritoriji Srbije i da obezbedi sve što je u ovoj krizi potrebno, pre svega mislim na hranu, ali i sve ostalo i on to odlično radi. Ali, isto tako ja moram da kažem da je posao Ministarstva i moj lično da stvorimo uslove da EPS i druga energetska preduzeća mogu da funkcionišu, ne samo u ovoj krizi, nego da obezbede dovoljne količine elektricne energije da ne uvozimo ugalj. Jer, ako imamo EPS koji uvoz struju i ugalj, onda nam ne treba EPS“, izjavila je Mihajlović.\nMinistarka je istakla da je proizvodnja struje jedina oblast u kojoj Srbija moze da bude samodovoljna, i da čak izvozi.\n„Moj posao je da pomognem EPS-u kome treba mnogo više novca da uloži u opremu koja je potrebna da bi sledeću godnu, ne ovu zimu, jer ove ćemo sigurno uvoziti struju, ali da sledeću zimu 2023/2024. EPS proizvodi dovoljno za nas i ima mogućost da je izvozi“, rekla je Mihajlović.\n„EPS-u treba novac, on taj novac uzima kroz kredite, država to garantuje, ali im treba i cena električne enerije“, porucila je Mihajlović.\nMinistarka rudarstva i energetike Zorana Mihajlović izjavila je danas da su pregovori Srbijagasa i Gasproma o novom ugovoru za isporuku gasa već počeli u nekom obliku i da se vode na kompanijskom nivou, što znači da Ministarstvo nije ukljuceno u njih.\n„Ti pregovori nisu laki. Naša procena je da cena neće moći da ostane 270 dolara za 1.000 kubnih metara, ali će sigurno biti mnogo, mnogo niža od 950 dolara, kolika je sada tržišna cena gasa”, rekla je Mihjlović pred otvaranje konferencije „Obnovljivi izvori energije – prilike i mogućnosti za Srbiju i Izrael“ u Privrednoj komori Srbije.\nOna je najavila da će u septembru sledeće godine da bude završena gasna interkonekcija sa Bugarskom.\nEPS, ministarka Zorana Mihajlović, poskupljenje, struja\nU RAZORNOM ZEMLJOTRESU U AVGANISTANU PREKO 1000 POGINULIH\nWednesday, 22 June, 2022 Wednesday, 22 June, 2022


Donirana stoka povratnicima Bileće – Dnevni list\nDonirana stoka povratnicima Bileće\nJedna od mnogobrojnih aktivnosti humanitarne organizacije ”Izvor pomoći” iz Mostara, uspješno je završena, a u okviru nje je donirano 20 koza i jaraca povratnicima povratničkog mjesta Bileća, koje je u velikoj potrebi za ovakvim akcijama, priopćeno je iz organizacije ”Izvor pomoći”.\nU okviru aktivnosti pomoći povratnicima, pomoć u vidu sitne stoke su dobili: Safira Ćatović – 3 koze i jarca, Mehmed i Hajro Ćatović -2 koze, Rifet i Muniba Ćatović – 2 koze, Jusuf Avdić – 4 koze, Fata Jaganjac – 3 koze, Ferida, Halil i Goran – 3 koze, Samir i Fata Džanković – 3 koze – Gacko.\nDonacije su osigurali humani ljudi s područja Mostara, kao i mnogobrojna poduzeća iz našeg grada.\n”Zahvaljujemo se svim donatorima na podržanoj akciji, koja je jedna u nizu pomoći, realizirana nakon doniranja steone krave porodici iz ovog povratničkog mjesta. Prilozi za ovakve akcije su više nego dobrodošli kao i mjesečne članarine, a mogu se uručiti osobno volonterima naše organizacije ili na broj računa 1415 0253 2000 0756 u BBI banci”, priopćeno je iz organizacije ”Izvor pomoći”.\n“Izvor pomoći” je humanitarna nevladina organizacija sa sjedištem u Mostaru koja ima za cilj altruističko djelovanje na polju pružanja humanitarne pomoći stanovnicima Mostara i okoline.\n← Krulj novi predsjednik mostarske ”Prosvjete”\n13 UHIĆENIH U SARAJEVU Specijalci s krovova zgrada upadali u stanove osumnjičenih →


Uslovi korišćenja sajta – Putinvest\nOvaj veb-sajt je informativno-promotivni veb-servis Putinvesta. Korišćenjem njegovih sadržaja korisnik u potpunosti prihvata sve uslove njegovog korišćenja. Sadržaji na ovom veb-sajtu su vlasništvo Putinvesta, osim ukoliko je to drugačije navedeno ili implicirano. Zabranjeno je kopiranje, reprodukovanje, preuzimanje, prenošenje, objavljivanje i distribuiranje bilo kog dela ili celog veb-sajta u bilo koje svrhe bez prethodnog izričitog pismenog odobrenja Putinvesta, osim u slučaju preuzimanja i čuvanja sadržaja od strane pojedinaca radi lične upotrebe u nekomercijalne svrhe.\nSvi logotipi i žigovi na ovom veb-sajtu su zaštićeni i predstavljaju vlasništvo Putinvesta ili poslovnih partnera Putinvesta i kao takvi se ne mogu koristiti na drugim veb-sajtovima bez prethodnog pismenog odobrenja Putinvesta ili odnosnih vlasnika prava.\nPutinvest može na ovom veb-sajtu da traži od korisnika da dostavi svoje lične podatke, kao što su npr. ime i adresa elektronske pošte, u cilju korišćenja veb-usluga ili prijema dodatnih informacija. Putinvest se obavezuje da ove podatke neće ustupiti, prodati, iznajmiti niti pokazati trećim licima ni pod kojim uslovima. U slučaju da korisnik želi da otkaže prijem takvih dodatnih informacija ili korišćenje veb-usluga, potrebno je da pošalje zahtev putem elektronske pošte ili odgovarajućeg obrasca.\nPutinvest na svom veb-sajtu koristi kolačić za odabrani jezik, kako bi korisnicima omogućio ugodnije iskustvo prilikom posete.\nOsim toga, Putinvest ima instaliran dodatak za Google analitiku sa aktiviranom anonimizacijom IP adrese. Prilikom posete, ovaj dodatak prikuplja anonimne agregatne podatke od posetilaca veb-sajta, kao npr. koje stranice su posetili, kada, koliko dugo su ih pregledali i slično. Tim putem se u interakciji korisnika sa veb-sajtom Putinvesta prikupljaju tehničke informacije, kao što su tip uređaja, naziv pretraživača i slično. Ove informacije se koriste u statističko-analitičke svrhe i ne sadrže lične podatke o posetiocima.\nPutinvest zadržava pravo da na svom veb-sajtu uvede i druge kolačiće. Ovo uključuje i piksele društvenih mreža koji omogućavaju veb-sajtovima društvenih mreža da prate posete ka spoljašnjim veb-stranicama i prilagođavaju reklamne sadržaje koji se korisnicima prikazuju na društvenoj mreži ili veb servisu (npr. Facebook).\nNajpopularniji pretraživači omogućavaju korisnicima da sami podese da li će kolaćiće prihvatiti ili odbiti. Odbijanje kolačića može da onemogući korišćenje veb-sajta.\nPutinvest na svom veb-sajtu ima ugnježdenu Google mapu. Podaci koje ovaj Google servis tim putem prikuplja zavise od korisnikovog uređaja i Google naloga. Ova mapa je uključena da bi se korisnicima omogućilo lakše pronalaženje lokacije Putinvesta. Korisnici mogu da kontrolišu prikupljanje ovih informacija podešavanjima na svom uređaju.\nSvi tekstualni, grafički i drugi sadržaji na ovom veb-sajtu zaštićeni su Zakonom o autorskim i srodnim pravima, osim ukoliko je drugačije navedeno. Ukoliko korisnik želi da objavi bilo koji sadržaj sa ovog veb-sajta na bilo kom drugom mediju, neophodno je da prethodno pribavi izričito pismeno odobrenje od Putinvesta. Neovlašćeno korišćenje sadržaja smatraće se povredom autorskih prava i može za posledicu da ima pokretanje sudskog spora. Pojedine informacije sa veb-sajta mogu se deliti po društvenim mrežama u neizmenjenom obliku, uz obavezu poštovanja Zakona o autorskom i srodnim pravima i u skladu sa Uslovima korišćenja veb-sajta.\nPutinvest na svom veb-sajtu objavljuje sadržaje u najboljoj veri u cilju informisanja korisnika i veruje da su objavljeni sadržaji tačni i istiniti. Ovi sadržaji mogu da sadrže greške različite tipologije, a sve naknadne ispravke, izmene i dopune vrše se bez posebnog informisanja korisnika o istima. Zbog toga se potencijalni klijenti upućuju na prethodnu proveru informacija neposrednim kontaktiranjem Putinvesta.\nPutem veb-sajta Putinvest ne daje garancije u pogledu bilo koje usluge, već se svaki poslovni odnos između klijenta i Putinvesta reguliše odgovarajućim ugovorom. U tom smislu Putinvest nije odgovoran za bilo kakvu direktnu ili indirektnu štetu koja može nastati korišćenjem sadržaja na ovom veb-sajtu. Putinvest takođe nije odgovoran za bilo kakvu direktnu ili indirektnu štetu koja može nastati korišćenjem sadržaja na veb-sajtovima na koje upućuje bilo koja od hiperveza postavljenih na ovaj veb-sajt. U slučaju posećivanja bilo kog veb-sajta putem takve hiperveze, korisnici to čine samovoljno, uz preuzimanje potpune odgovornosti za sve eventualne negativne posledice. Putinvest zadržava pravo da povremeno menja i dopunjuje sve sadržaje na ovom veb-sajtu, uključujući i pravila korišćenja bez prethodne najave.


ALTERNATIVNE METODE - Šansa za roditeljstvo\nU današnje vreme, za sve one koji planiraju proširenje porodice, postoji mnoštvo izvora informacija koje i kakve sve terapije mogu biti korisne kao komplement bilo prirodnom, bilo asistiranom procesu začeća. Izvori informacija su najčešće novine, štampani ili elektronski portali, domaće i inostrane veb stranice, forumi, grupe podrške…Ponekad je izbor preširok a informacije neretko kontradiktorne. Međutim, uzimajući u obzir širinu i kompleksnost aspekata reproduktivne medicine, i kod nas i u svetu, nije ni čudo da se desila prava poplava informacija na tu temu. Međutim, niz informacija je kolokvijalnog karaktera, mnoge su neproverene i u naučnom i klinički praktičnom smislu, da ne govorimo o tome koliko su često previše uopštenog karaktera da bi se mogle smatrati primenjljivim u svim slučajevima.\nMeđutim, postoji nekoliko proverenih i dokazanih holističkih metoda i komplementarnih medicina koje na različite načine doprinose poboljšanju reproduktivnog zdravlja oba partnera i mogu da naprave značajnu razliku u rezultatima lečenja kako specifičnih problema smanjenog fertiliteta, tako i celokupnog zdravlja.\nJedna od najšire primenjivanih, pouzdana i u svetu priznata metoda komplementarne medicine je tradicionalna kineska akupunktura ukoliko je izvodi kvalifikovan stručnjak tradicionalne kineske medicine – TCM – sa specijalizacijom u reproduktivnoj medicini, a naročito akupunkture u ginekologiji i u procesu VTO. Danas mnogi klinički centri imaju konsultanta za ovu medicinu, s obzirom da su studije pokazale da u različitoj meri ova drevna medicina poboljšava rezultate VTO, a ima uticaja i na razrešenje, parcijalno ili potpuno, mnogih specifičnih problema kao što su endometrioza, sindrom policističnih jajnika, umanjene ovarijalne rezerve, loš spermogram, bolni i neredovni ciklusi, anouvulacija (izostanak ovulacije) i drugi.\nAkupunktura podrazumeva stimulisanje određenih tačaka na telu i glavi ubadanjem tankih iglica u određena mesta na telesnim meridijanima. Proces je bezbolan i siguran, s obzirom na to da se koriste isključivo iglice (najčešće tanke kao vlas kose) koje su sterilne i namenjene isključivo za jednokratnu upotrebu. U zavisnosti od toga koji efekat treba da se postigne, a prema konstitucijalnom individualnom sklopu, tačke se biraju i kombinuju sa ciljem balansiranja hormonalnog sastava, normalizacije mesečnog ciklusa, regulacije funkcije štitaste žlezde…Kod muškog partnera se može raditi na poboljšanju kvaliteta uzorka sperme , ali i na boljoj pokretljivosti spermatozoida i samoj količini kvalitetnih spermatozoida.\nKod oba partnera akupunktura pomaže kod redukcije stresa, s obzirom na njenu sposobnost da deluje na funkciju centralnog i perifernog nervnog sistema, balansirajući lučenje adrenalina i steroida sa lučenjem endorfina.\nAkupunktura je jedna od metoda takozvane holističke medicine koja za cilj ima regulisanje osnovnih funkcija ljudskog organizma i gde je fokus terapije na samoj osobi, a ne na njenim simptomima kao izdvojenom entitetu. Drugim rečima, cilj je da se tokom ove terapije ustanove koreni debalansiranosti organizma koji su doveli do manifestacije simptoma (poremećeni mesečni ciklus, izostanak ovulacije, slaba cirkulacija u reproduktivnim organima i slično) i da se oni otklone, time se automatski i simptomi razrešavaju. Tako se često postavljaju pitanja kao što su: Da li je akupunktura dobra za endometriozu? Da li akupunktura ”radi” za poboljšanje kvaliteta jajnih ćelija? Odgovor je uvek negativan, jer je pitanje pogrešno postavljeno.\nAkupunktura je medicinski model koji ”radi” za osobu sa određenim simptomima, i uz pravilnu upotrebu, pomaže svakome ponaosob da postigne najbolje moguće zdravo stanje, a samim tim i nestanak simptoma. U slučajevima smanjenog fertiliteta, kao što je ranije rečeno, akupunktura ima veoma široku primenu, a konkretno u kliničkim uslovima, i u procesu VTO, akupunktura je dokazano efikasna nakon aspiracije jajnih ćelija jer smanjuje efekat nus pojava nakon anestezije, ublažava bol, nadutost i generalnu nelagodnost nastalu usled ove procedure. Veoma važna i efikasna uloga je njena primena radi smanjenja nus pojava usled uzimanja lekova i terapije, naročito kada su u pitanju Clomid i Gonal-F. Pre i posle transfera embriona, koristi se za poboljšanje prokrvljenosti i oksigenizacije materice, kao i za podršku implantacije embriona i redukciju stresa koji prati ovu proceduru, a naročito u periodu iščekivanja testa trudnoće posle svih završenih terapija.\nJoš jedna popularana holistička metoda koja je korisna tokom procesa planiranja porodice je refleksologija. Ona podrazumeva aktiviranje tačaka na stopalima i/ili šakama koje odgovaraju unutrašnjim organima i tim putem se stimuliše regulacija hormona, smanjenje stresa i uspostavlja se opšta bolja cirkulacija. Kao i akupunktura, refleksologija ima uticaj na čitav organizam osobe a ne samo neke njene delove, i cilj je da se organizam osobe dovede u optimalno stanje po pitanju odgovarajućeg imuniteta, pravilnog rada i ravnoteže hormona ali i ublažavanja akutnog i hroničnog stresa.\nTretman refleksologije je uglavnom prijatan i bezbolan, ali ako se prilikom prvog tretmana, koji je ujedno i tretman dijagnostkovanja eventulanih hroničnih zdravstvenih problema, pojavi određeni trenutan bol na nekim mestima, to ukazuje gde pažnja tretmana posebno treba da bude usmerena.\nŠto se istraživanja tiče, ustanovljeno je da se vremenom na nervnim završecima na stopalima mogu nagomilati soli kalcijuma i kristali mokraćne kiseline. Oni blokiraju i ometaju normalnu funkciju žlezda i organa. U tom slučaju, refleksologija ove blokade uspešno otklanja, samim tim vraćajući funkciju odgovarajućih organa u njihov optimalan rad.\nReiki je tradicionalna metoda isceljivanja dodirom, drevna metoda uspostavljanja ravnoteže putem delovanaja na sistem čakri u telu. Veoma pouzdana metoda koja umanjuje i otklanja stres, pojačava imunitet i dovodi organizam u stanje ravnoteže na prijatan i bezbolan način.\nOvo je još jedna metoda holističke medicine koja može biti veoma značajan saradnik u borbi za potomstvo, s obzirom da su najčešći uzroci smanejnog fertiliteta hormonski poremećaji i stres, rezultirajući hiperprodukcijom nadbubrežnih hormona.\nReiki utiče na čakre – energetske centre i podsticanjem ravnomernog i stalnog protoka energije, reguliše rad hormona, unutršnjih organa, obezbeđuje miran san i zdrav metabolizam prirodno i bezbolno. Može se kombinovati kao terapija sa svim ostalim holističkim metodama poboljšanja zdravlja i priznat je od strane Ministarstva zdravlja u Srbiji kao korisna metoda u lečenju, bilo samostalno, bilo kao deo protokola lečenja konvencionalne medicine.\nHomeopatija je terapija bazirana na principu da se isto istim leči – supstanca koja proizvodi određene simptome kod zdrave osobe, može iste te simptome da izleči kod osobe sa zdravstvenim tegobama.\nHomeopatske remedije se prepisuju u veoma malim, razblaženim dozama, zato što se smatra da što je razblaženija i manja doza, učinak je bolji i dugotrajniji. Remedije se prave od ekstrakata biljaka, minerala i životinja. Terapija je uvek krajnje individualizovana prema konstituciji osobe koja je koristi, a zanimljivo je da je ovo jedna od retkih prirodnih terapija koja naglasak stavlja na razrešenje simptoma a na na razrešnje korena problema u postizanju homeostaze organizma. Smatra se da ako se razreše simptomi koje osoba ima, to vodi do izlečenja korena problema i stabilnog, dobrog zdravlja. Treba imati u vidu da se homeoptaske remedije uzimaju oralno, i savetuje se da se tokom uzimanja terapije u procesu VTO posavetujete sa homeopatom sa kojim radite da efekti lekova i remedija ne budu u konfliktu.\nBez obzira na koju se komplemnetarnu granu medicine i terapije odlučite na vašem putu ka roditeljstvu, veoma je važno da se posavetujete sa lekarima i terapeutima koji su stručni i imaju godine iskustva u oblasti reproduktivne medicine. Ne treba se ustručavati od postavljanja direktnih pitanja o terapiji – kako ona može da vam pomogne, koje kvalifikacije izabrani lekar ima, kakve rezultate je imao do sada. Uglavnom se rade i inicijalne, besplatne, kratke i informativne konsultacije, bilo telefonom, bilo uživo. Tada možete postaviti pitanja koja vas načelno interesuju o željenoj metodi podrške. Iskotistite tu priliku i da napravite ličnu procenu vašeg lekara, da li vam odgovara način na koji sa vama razgovara, informacije koje vam pruža, vreme koje je odvojeno za to, i tako dalje.\nOvo je veoma važna, i često zanemarena kategorija u donošenju odluke za koga ćete se odlučiti da sa vama podeli najvažnije trenutke u vašem životu dok prolazite kroz proces formiranja porodice. Ne zaboravite da ćete sa tom osobom deliti mnogo detalja iz vašeg života, medicinske istorije, vaše strahove, nade, očekivanja. Nije svejedno s kim ćete to podeliti. Uvek se odlučite po sopstvenom osećaju, uz uzimanje u obzir svega gore navedenog.\nNe zaboravite, najvažnije je da nađete lekara i/ili terapeuta koji će uvek vas i vaše zdravlje stavljati na prvo mesto, bezrezervno, i da oni treba uvek da budu na vašoj strani – bez procenjivanja, bez osuđivanja i uz dužno poštovanje i uvažavanje. Sve ostalo nije dovoljno dobro i apsolutno je neprihvatljivo.\nGordana Petrovic BScTCM RSM MAcS\nChinese Medicine Acupuncture Fertility Specialist\nALTERNATIVNE METODE was last modified: May 13th, 2019 by acamilicko


Narodna stranka donela odluku da bojkotuje izbore - Politika - Dnevni list Danas\nPočetna » Vesti » Politika » Narodna stranka donela odluku da bojkotuje izbore\nOdluka je doneta jednoglasno, a Predsedništvo stranke, čiji je predsednik Vuk Jeremić, na taj korak se odlučilo jer ne veruju da će vlast omogućiti poštene i fer izbore.\nKako je izvor FoNeta rekao, Narodna stranka definitivno ne izlazi na izbore na proleće sledeće godine, a očekivanja su da će vrlo brzo i druge članice Saveza za Srbiju (SzS) izaći sa istim stavom. Realno je očekivati da će identičnu odluku već u toku sledeće nedelje usvojiti i Pokret Dveri, tvrdi izvor FoNeta.\nTom sastanku, koji će najverovatnije biti održan u prostorijama opštine Stari grad, trebalo bi da prisustvuju predstavnici opozicionih saveza, stranaka i pokreta koji su 14. decembra potpisali Zajedničke uslove za sprovođenje slobodnih i poštenih izbora. Tada su istakli da su, bez obzira na međusobne razlike, jedinstveni u stavu da će se ujedinjeno i sinhronizovano boriti za fer izborne uslove.\nU ponedeljak je na Fakultetu političkih nauka (FPN) održan treći okrugli sto o izbornim uslovima, koji je bio posvećen medijima, a potpredsednik Narodne stranke Miroslav Aleksić ga je napustio, rekavši da su predstavnici vlasti banalizovali diskusiju.\nPosle prvog sastanka vlasti i opozicije, u organizaciji Fondacije za otvoreno društvo i FPN, odluku da više ne prisustvuje diskusijama, zbog toga što nisu otvorene za javnost, doneo je i predsednik Stranke slobode i pravde (SSP) Dragan Đilas. Danas su organizatori protesta „1 od 5 miliona“ pozdravili odluku nekih političkih organizacija da ne učestvuju na narednim okruglim stolovima i pozvali ostale predstavnike opozicije da učine isto, ali i da što pre proglase bojkot izbora.\nO bojkotu je prvi govorio Đilas, ocenjujući to ne kao pokretanje priče o neizlasku na naredne izbore, već na podsećanje o tome šta tačno piše u Sporazumu s narodom. FoNet saznaje da je Demokratska stranka (DS) u načelu za bojkot, a SSP sigurno, ali i jedni i drugi čekaju sednice svojih glavnih odbora u septembru, kada se mjože očekivati odluka o neizlasku na izbore. Nova stranka neće izlaziti sa svojim stavom pre raspisivanja izbora.\nKada je reč o Pokretu slobodnih građans (PSG), FoNet saznaje da su u početku bili za izlazak na izbore, jer su neka istraživanja pokazivala da sa novim predsednikom Sergejem Trifunovićem imaju šanse da pređu cenzus.


Belorusija i preusmereni avion: Lukašenko tvrdi da Zapad guši njegovu zemlju, Rusija uz Lukašenka - BBC News na srpskom - Dnevni list Danas\nPočetna » BBC News na srpskom » Belorusija i preusmereni avion: Lukašenko tvrdi da Zapad guši njegovu zemlju, Rusija uz Lukašenka\nBelorusija i preusmereni avion: Lukašenko tvrdi da Zapad guši njegovu zemlju, Rusija uz Lukašenka\nBBC News na srpskom27.05.2021. 09:48\nPredsednik Belorusije rekao je da njegovi kritičari „guše“ njegovu zemlju i vode „hibridni rat“.\nAleksandar Lukašenko je pred parlamentom rekao da su zapadne zemlje, nametanjem sankcija Belorjusiji, „izgubile zdrav razum“ i da su pređene „mnoge crvene linije“.\nOn je branio potez prisilnog preusmeravanja aviona kompanije Rajaner, koji je leteo iz Grčke u Litvaniju, da bi u nedelju sleteo u Belorusiju.\nU avionu je bio novinar i bloger Roman Protaševič (26), koga su beloruske vlasti, zajedno sa njegovom devojkom, Ruskinjom, Sofijom Sapegom, privele po sletanju aviona u Minsk.\nProtaševič se tereti za razna krivična dela, a pre svega za izazivanje masovnih nemira, za šta je zaprećena kazna do 15 godina zatvora.\nOn je stavljen na listu „pojedinaca uključenih u terorističke aktivnosti“, a putnicima u avionu je rekao da se plaši da će mu biti izrečena smrtna kazna.\nBelorusija je jedina zemlja u Evropi i bivšem Sovjetskom Savezu koja i dalje izvršava smrtne kazne.\nObjavljeni su video snimci para koji izgleda da pokazuju kako priznaju zločine.\nMeđutim, njihove porodice i prijatelji veruju da su oboje govorili govore pod prinudom.\nAvion kompanije Rajaner, na letu od Grčke do Litvanije, preusmeren je u nedelju iznad Belorusije po nalogu beloruskih vlasti.\nNajpre je bilo obrazloženo da je to učinjeno zbog toga što se u avionu navodno nalazi bomba.\nPotom je Lukašenko rekao da je palestinska ekstremistička organizcija Hamas zapretila da će dići avion u vazdih, što je zvaničnik Hamasa oštro demantovao, rekavši da su Lukašenkova razmišljanja arhaična.\nLukašenko je takođe rekao da je pretnja potekla iz Švajcarske, ali su švajcarske vlasti rekle da ne znaju ništa o tome.\nLukašenko je insistirao da je pretnja bombom stvarna i da se preusmeravanje leta Rajanera dogodilo u blizini nuklearne elektrane.\n„Morao sam da zaštitim ljude, razmišljao sam o bezbednosti zemlje“, rekao je.\nEvropski lideri optužili su Belorusiju za otmicu aviona, ali beloruskio predsednik insistira da je postupio zakonito kada je naredio njegovo preusmeravanje.\nDodao je da su izveštaji da je borbeni avion poslat da bi avion prisilno sleteo „apsolutna laž“.\nLukašenko pred poslanicima\nZapadne zemlje optužile su Belorusiju za otmicu aviona Rajanera, nazivajući ceo događaj „gusarskim činom“.\nEvropska unija odlučila je da zabrani beloruskim aviokompanijama evropsko nebo posle incidenta u nedelju kada je po nalogu predsednika Belorusije putnički let od Atine do Viljnusa preusmeren za Minsk.\nNa sastanku u Briselu, lideri 27 država članica takođe su poručili aviokompanijama EU da ne lete iznad Belorusije i najavili nove privredne sankcije bišoj članici Sovjetskog saveza.\n„Ovo više nije informativni rat, ovo je moderni hibridni rat“, rekao je parlamentu u glavnom gradu Minsku.\n„Moramo učiniti sve da sprečimo da postane pravi rat“, poručio je.\nLukašenko je obećao je da će oštro odgovoriti na sve sankcije izrečene Belorusiji i rekao je da zapadne vlade koriste njegovu zemlju kao „poligon za testiranje“ da bi stekle pristup Rusiji, bliskom savezniku.\n„Mi smo poligon, mesto za testiranje za njih uoči marša na Istok“, rekao je predsednik.\nRusija je podržala Belorusiju.\n„Kremlj ne vidi razlog da ne veruje izjavama rukovodstva Belorusije“, rekao je novinarima portparol ruskog predsednika Dmitrij Peskov.\nŠta su rekli advokati optuženih?\nInesa Olenskaja, advokatica Protaševiča kaže da ne zna gde se on nalazi i da istražni organi odbijaju da joj daju informacije.\n„Ne govore mi gde je, nemam nikakav kontakt sa njim. Jutros je bio u prostorijama Istražnog komiteta u Minsku, ali sada ne znam gde je“, kazala je Olenskaja.\nOna je danas Istražnom komitetu podnela zahtev da Protaševič bude podvrgnut lekarskom pregledu, a kancelariji Javnog tužica uputila je žalbu jer ne može da pruži pravnu pomoć klijentu.\nAleksandr Filanovič, advokat Protaševičeve devojke Sofije Sapega, takođe nije uspeo se sretne sa klijentkinjom u pritvorskoj jedinici u kojem se ona nalazi, iako je dobio zvaničnu dozvolu.\nOn je Istražnom komitetu uložio žalbu zbog privođenja Sapege, jer navodno nije dobio dokumente na osnovu kojih je izdat nalog za privođenje.\nLukašenko tvrdi da je u avionu bio terorista\nPredsednik Belorusije rekao je da je avion kompanije Rajaner preusmeren na aerodrom u Minsku „zato što je u njemu bio terorista“ i da su beloruske vlasti postupile potpuno u skladu sa svim međunarodnim pravilima.\nPred parlamentarcima i članovima ustavne komisije u Domu vlade, Lukašenko je u sredu, 26. maja rekao da je „postupio legalno, štiteći ljude, u skladu sa svim međunarodnim pravilima“.\nTvrdnje da je beloruski lovac MiG-29 primorao putnički avion kompanije Rajaner da sleti nazvao je „apsolutnom laži.“\n„Šta je trebalo da uradimo, posebno u kontekstu mnogih pretnji da će objekti u našoj zemlji biti napadnuti?\n„Znate, u Belorusiji se svakodnevno napadaju škole, univerziteti i preduzeća.\n„Da, i avioni sa aj-pi (IP) adresa u Poljskoj, Litvaniji i Letoniji.\n„U svakom slučaju, adekvatno smo reagovali na primljene informacije“, rekao je beloruski predsednik, prenosi agencija BelTA.\nPrema njegovim rečima, „u avionu je bio terorista i to se znalo daleko izvan granica Republike Belorusije“.\n„Ako bih bio obavešten da je u avionu terorista, odmah bih izdao naređenje da avion bude prizemljen“, citira Lukašenka telegrafski kanal ATN.\nPredsednik Belorusije kaže i da se posada aviona Rajanera konsultovala sa vlasnicima aviona i sa predstavnicima aerodroma u litvanskom Viljnusu, ali da je sama odlučio da sleti u belorusku prestonicu.\nKomentarisao je i informacije o putnicima koji se nisu vratili u avion posle hapšenja Protaševiča i Sapege.\n„Tri osobe su izašle iz aviona u Minsku i nisu nastavile put ka Viljnusu, a potom su ih lažno predstavili kao oficire KGB-a“, rekao je on, prenosi BelTa.\nLukašenko je obećao da će u bliskoj budućnosti objaviti „sve što su rekli nedavno zatvoreni“ i osudio reakciju zapadnih zemalja na incident.\n„Tek što je avion sleteo u Minsk, počele su uobičajene optužbe sa Zapada. Reagovali su prebrzo“, rekao je beloruski predsednik.\n„Moramo da preduzmemo odgovarajuće mere da zaštitimo našu zemlju“, rekao je i dodao:\n„Zapad je sa ustanka (protiv vlasti) prešao na ‘gušenje’ Belorusije“.\nLukašenko pred parlamentarcima\nLukašenkovo obraćanje nije direktno prenošeno ni na televiziji ni na radiju; njegove reči državni mediji prenose u tekstualnom formatu.\nBeloruske vlasti objavile su u ponedeljak video snimak Protaševiča za koji se čini da je snimljen pod prinudom prilikom njegovogg zadržavanja na aerodromu u Minsku.\nNa snimku je novinar rekao da je dobrog zdravlja i da je naizgled priznao krivična dela za koje ga terete beloruske vlasti.\nProtaševič je stavljen na belorusku listu „pojedinaca uključenih u terorističke aktivnosti“ prošle godine.\nSuočava se sa optužbama u vezi sa za njegovim izveštavanje o spornim beloruskim predsedničkim izborima u avgustu prošle godine i potonjem suzbijanju masovnih protesta opozicije.\nZa izazivanje masovnih nemira zaprećena je kazna zatvora do 15 godina.\nAli aktivisti, među kojima i glavni opozicioni beloruski političari, sugerišu da je Protaševič pod pritiskom priznao krivicu.\nKolege Protaševič kažu da su uplašeni za njegov život.\n„Roman je opasniji od ostalih političkih zatvorenika u Belorusiji“, rekao je Stepan Putilo za BBC.\nKada je saznao da je avion u kojem je bio sa devojkom preusmeren na aerodrom u Minsku, Protaševič je drugim putnicima u letelici rekao da je uplašen i da ga možda čeka smrtna kazna.\nBelorusija je jedina evropska zemlja koja i dalje pogubljuje zatvorenike.\nBeloruskali – Lukašenkova „zlatna koka“ i priče o mučenju radnika\nŠta se desilo sa avionom kompanije Rajaner?\nBeloruske vlasti optužene su da su naredile avionu kompanije Rajaner na letu iz Grčke u Litvaniju da u nedelju prinudno sleti u glavni grad Minsk.\nPotom su uhapsile Romana Protaševiča, jednog od glavnih opozicionih blogera i aktivista koji se u njemu nalazio, rekli su zvaničnici i aktivisti za ljudska prava.\nNjegovo ime je na spisku traženih osoba posle masovnih prošlogodišnjih uličnih protesta iniciranih pošto je Aleksandar Lukašenko proglasio pobedu na predsedničkim izborima, a opozicija ga optužila za nameštanje rezultata.\nSvedoci tvrde da je aktivista bio veoma uplašen i da je ostalim putnicima rekao kako mu preti smrtna kazna.\nBelorusija je jedina evropska država u kojoj nije ukinuta takva kazna.\nBeloruske vlasti objavile su video Romana Protaševiča u kome on naizgled priznaje krivicu za krivična dela koja mu se stavnjaju na teret\nDržavni mediji u Belorusiji objavili su da je Lukašenko lično izdao naređenje za ovakvu akciju bezbednosnih snaga.\nAvion je sleteo u litvanski grad Viljnus sa šest sati zakašnjenja.\nOtkako je pobedio na spornim izborima u avgustu, šezdesetšestogodišnji Lukašenko, koji je na predsedničkoj funkciji od 1994, pokušava da se obračuna sa političkim neistomišljenicima.\nMnogi opozicioni lideri su uhapšeni, a neki su pobegli iz zemlje.\nLideri Evropske unije osudili su potez Belorusije i zatražili hitno oslobađanje Protaševiča.\nZvaničnici nekoliko država, među kojima su Velika Britanija i Litvanija, preporučile su aviokompanijama da izbegavaju beloruski vazdušni prostor.\nGrant Šaps, britanski sekretar za turizam, rekao je da je to urađeno kako bi „putnici bili bezbedni“.\nDesetina beloruskih zvaničnika, među kojima i predsednik Lukašenko, već se pod sankcijama i zabranama putovanja u EU, a zamrznuta su im i sredstava u bankama kao odgovor na represiju nad opozicijom.\nAmerički predsednik Džo Bajden opisao je postupke beloruskih vlasti kao „nečuvene“, rekavši da su to „sramotni napadi i na političko neslaganje i na slobodu štampe“.\nPrethodno je Evropski savet, koji predstavlja vlade država članica EU, posle sastanka u ponedeljak uveče izdao saopštenje u kojem je zatražio hitno oslobađanje Romana Protaševiča i njegove partnerke Sofije Sapege.\n„Sloboda za Romana Protaševiča“ i „Vaša ‘zabrinutost’ nije dovoljna“ – transparenti na skupu u Poljskoj\nDevojke sa porukama podrške Romanu Protaševiču\nOn je za BBC rekao da bi takvi koraci „mogli da imaju veći uticaj na ponašanje beloruskog režima“.\nUrsula fon der Lejen, šefica Evropske komisije, rekla je da će „nečuveno i nezakonito ponašanje… imati posledice“.\nPoljski premijer Mateuš Moravjecki nazvao je to „neviđenim aktom državnog terorizma“.\nMajkl Martin, premijer Irske, gde je sedište kompanije Rajaner, opisao je slučaj kao „apsolutno neprihvatljiv“.\nGeneralni sekretar NATO Jens Stoltenberg rekao je da je ovo „ozbiljan i opasan incident“.\nAmerički državni sekretar Antoni Blinken osudio je „šokantan čin“ i rekao da administracija predsednika Džoa Bajdena „koordinira sa našim partnerima na sledećim koracima“.\nŠef Odbora za spoljne odnose američkog senata Bob Menendez izdao je zajedničku izjavu sa nekim od kolega iz evropskog parlamenta u kojoj osuđuje „gusarski čint“ i poziva na zabranu letova ka Belorusiji i iz Belorusije i prelete preko te zemlje.\nPretres aviona, putnika i prtljaga na aerodromu u Minsku – beloruske vlasti tvrde da je u avionu bila postavljena bomba\nU saopštenju, Rajaner je naveo je rekao da je „Belorusija (kontrola vazdušnog saobraćaja) obavestila posadu aviona oopotencijalnoj bezbednosnoj pretnji na letelici i da im je „naloženo da se preusmere na najbliži aerodrom Minsk“.\nRajaner je saopštio da u Minsku, posle kontrole, nije pronađeno „ništa opasno“.\n„Samo se obratio ljudima i rekao da se suočava sa smrtnom kaznom“, rekla je 40-godišnja Monika Simkiene novinskoj agenciji AFP.


Bihać je prvi bh. grad koji će dobiti Mural inkluzije\nOslikavanjem Murala inkluzije u Bihaću počinje kampanja "Svi smo mi djeca" o važnosti inkluzije djece s poteškoćama u razvoju u obrazovne i društvene procese.\nSvakom djetetu trebalo bi pružiti jednake šanse kako bi se školovalo i uključilo u društvene procese.\nViše od decenije od početka sistemskog inkluzivnog obrazovanja u BiH, djeca s poteškoćama u razvoju i njihove porodice i dalje se u velikoj mjeri susreću s mnogobrojnim preprekama u ostvarivanju prava na obrazovanje i uključivanje u društvo.\n"Kampanja #MiDjeca zvanično će započeti u Bihaću, u četvrtak 21. septembra u 12 sati. Tom prilikom će bihaćki street art umjetnik Anik Dub s djecom iz bihaćkog CRIP-a i osnovne škole Harmani II oslikati Mural inkluzije, na lokaciji pothodnika Pasarela", navode iz organizacije Save the Children.\nPoštujući načelo "ništa o nama bez nas", u kampanji važnu riječ imaju djeca s poteškoćama i članovi njihovih porodica, s namjerom da se poveća vidljivost njihovih potencijala, mogućnosti i potreba.\nObjavio: Wed, 20/09/2017 - 13:31\nPovodom Kurban-bajrama: Premijer Rošić posjetio migrante i aktiviste Crvenog križa\nU bihaćkom naselju Pritoka održana svečanost povodom otvorenja džamije


Nemačka skraćuje radno vreme: Da li bi i Srbija mogla da učini isto?\nDeo nemačkih kompanija iz sektora industrije skratiće u naredna tri meseca radno vreme kako bi se izbeglo masovno otpuštanje radnika, jer ekonomsko usporavanje „uzima danak“ koji po pravilu najviše plaćaju zaposleni.\nPrema saopštenju mihnenskog ekonomskog instituta IFO, oko 3,8 odsto nemačkih kompanija već primenjuje ovu meru. Takozvanu šemu „kurcarbajt“ – skraćeno vreme neke nemačke kompanije koristile su i tokom recesije 2008. i 2009.godine. U tom periodu kompanije su, zbog slabe iskorišćenosti proizvodnih kapaciteta, tražile od nemačke vlade da radnicima isplaćuje naknade za smanjenje plata kako bi sačuvale radna mesta.\n– Ekonomisti veruju da će manje radnih sati izazvati veću potražnju radne snage i zaposlenost. To ujedno predstavlja dodatno povećanje troškova poslovanja za poslodavce koji i ovako sa svim poreskim opterećenjima, parafiskalnim nametima, jedva sastavljaju kraj sa krajem. Ovde pričamo o malim i srednjim preduzećima, kojih je u Srbiji oko 95 odsto – ukazuje Drobnjaković.\n– Paradoks je da smo po Eurostatu u vrhu evropskih država po dodatnom poslu koje imaju postojeći zaposleni. Po tim podacima, oko 200.000 stalno zaposlenih ima i drugi posao, a na biroima rada ne možemo da nađemo mlade zainteresovane za posao i pored početnih državnih subvencija za pokretanje biznisa – rekao je Drobnjaković.\n– Ako bismo smanjili radno vreme, za dvadesetčasovni nadzor nad takvim mašinama morali bi da zaposlimo novog radnika, a to je dodatni trošak za poslodavca – zaključuje Drobnjaković.


SportDC - Vesti - Reprezentacije - Hoće Kodru opet?\nHoće Kodru opet?\nIako je Baždarević izrazio želju da nastavi sa radom članovi ”fudbalske vlade BiH” neće potpisati novi ugovor sa njim. Razlog, nije ispunio glavni cilj iz ugovora koji mu je istekao u utorak nakon utakmice sa Estonijom u Talinu (2:1) – ”plasman na Svjetsko prvenstvo iduće godine u Rusiji”.\nNa prijedlog Elvedina Begića, predsjednika N/FS BiH, već 19. oktobra trebala bi biti oformljena Radna grupa koja će vršiti pregovore sa kandidatima za selektora. Sačinjavaće je, najvjerovatnije, članovi Odbora za posredovanje N/FS BiH Ivica Osim, Duško Bajević i Sead Kajtaz, te Zvjezdan Misimović, savjetnik IO za fudbalska pitanja.\nKodro je ”prvi pik” N/FS BiH radi više činjenica. Prva je što u Savezu na klupi reprezentacije, prije stranca, povjerenje žele ukazati proslavljenom domaćem fudbalskom imenu . Druga, Kodro, nekada sjajni napadač slavne Barcelone, predan je trenerski radnik zapadnoevropskog profila i gdje je god do sada bio angažovan, insistirao je na čvrstoj disciplini, što je neophodno kako bi se u svlačionici BiH promijenilo ponašanje pojedinih igrača. Kao treći razlog navode odlične rezultate i igru koju prezentuje Servete u ovoj sezoni, potom i Kodrine zasluge i nepravdu koja mu je nanesena u kratkom mandatu kao selektoru BiH 2008. godine.\nOdbio je tada Kodro igrati, pod kontraverznim okolnostima i bez njegovog pristanka ugovorenu prijateljsku utakmicu sa Iranom, pa je bio smijenjen.\nKako saznaje AA, sa Kodrom je već ostvaren neformalni kontakt i spreman je na ozbiljne pregovore u kojima prepreke mogu biti odlični finansijski uslovi koje ima u Švajcarskoj, ali i rad u sjajnom ambijentu koji ga sigurno neće dočekati na početku eventualnog novog selektorskog mandata.\nNi Sergej Barbarez, iz igračkih dana ljubimac velikog broja navijača BiH, nije neko koga u N/FS BiH hoće za selektora, ističući kako ”do sada nije imao ni jedan ozbiljan trenerski angažman, nije godinama u trenerskim vodama.


RTV Mir - DPK hoće Vladu bez "Srpske"\nSubota, 02. avgust 2014, 16:38\nPRIŠTINA - DPK Hašima Tačija saopštila da bi se politička blokada mogla rešiti formiranjem vlade koju bi podržalo više od 80 poslanika, ali bez liste "Srpska".\nU saopštenju DPK, koje prenose prištinski mediji, se kaže da vlada koja ne bi imala 80 poslanika podrške može da uvede zemlju u institucionalnu krizu.\nTa kriza ne samo što će dovesti do vanrednih izbora "nego može proizvesti nepoželjno stanje koje bi koštalo Kosovo i građane", navodi se u saopštenju DPK koje je potpisao zamenik predsednika stranke Kadri Veselji, a prenose mediji u Prištini.\nPolitički analitičar iz Prištine Fatmir Šeholi smatra da je više razloga za ovakvo saopštenje Tačijeve stranke, a pre svega je uveren da je ono usledilo jer DPK zna da "nijedna albanska politička partija ne samo da ne želi da bude deo eventualne vlade sa DPK nego je prekinula svaku komunikaciju ne dozvolivši da lider DPK ima iole šanse da formira vladu".\nŠeholi se pita i otkud se sada DPK "setila" da bez 80 poslanika ne treba formirati vladu i da u tih 80 poslanika ne treba da bude lista "Srpska", koja, kako trvde u DPK, može da blokira procese.\nUveren je da pozivanje na multietničko i multikonfesionalno društvo, i sa skupštinom koja ima ima 80 ili više poslanika ali bez srpskih predstavnika, ne može drugačije da se tumači nego poruka nealbanskim gradjanima "tu ste gde ste u skupstini i vladi Kosova jer ste ustavna kategorija, ali da znate da možemo mi sve i bez vas".\nTaj jezik, uveren je Šeholi, neće da podrže ni Vašington, ni Brisel ali nijedan relevantan međunarodni faktor na Kosovu.\nSaopštenje DPK je tim čudnije, smatra Šeholi, jer je upravo Ustavni sud Kosova usvojio zahtev koalicionog bloka DSK-ABK-Inicijativa za Kosovo uz podršku liste "Srpska" i pojedinih poslanika nesrpske zajednice za "javno saslušanje" povodom izbora predsednika skupštine Kosova Ise Mustafe.\n"DPK zna da u parlamentarizmu vladu formira onaj ko ima većinu, a u ovom trenutku bez obzira što su najveća stranka na Kosovu oni ne mogu formirati vladu. Strah od toga što će biti opozicija i što će se otvoriti mnogo procesa u vezi s korupcijom i organizovanim kriminalom čine DPK veoma kontraverznom i čudnom partijom koja ne može da se pomiri s tim da neće biti u vladi", smatra Šeholi.\nSličnog je mišljenja Burim Ramadani, generalni sekretar Alijanse za budućnost Kosova, koji na svojoj Fejsbuk stranici piše da saopštenje DPK govori samo o njihovoj prevelikoj želji za vlašću i kontrolom javnog budže, te konstatuje da u poruci ima elemenata pretnje.\n"Pretite - čime? Zašto? Jer ste izgubili vlast? Treba da znate da je upravo vaša vlast od sedam godina koštala Kosovo i građane demokratije i perspektive. Napravili ste haos sedam godina, šta više želite? Shvatite da je značajno za Kosovo da se ponašate kao konstruktivna opozicija. Ostavite pretnje i destruktivne pristupe", poručio je Ramadani.\nDSK odbacuje ponudu Tačijeve stranke\nDemokratski savez Kosova (DSK) odbacio je ponudu stranke Hašima Tačija o formiranju vlade koju bi podržalo 80 poslanika, ali bez liste "Srpska".\nGeneralni sekretar DSK Ismet Bećiri je za "Ekspreš" rekao da je Tačijeva Demokratska partija Kosova sa zakašnjenjem shvatila da ne može formirati buduću vladu Kosova.\nPo njegovim rečima, saopštenje DPK svedoči da ta stranka po svaku cenu želi da ostane na vlasti pokušavajući da formira neku "sveobuhvatnu" vladu.\nBećiri je dodao da je DPK shvatila da će ostati u opoziciji, jer nijedna stranka ne želi da sklapa koaliciju s njom, prenosi "Ekspres".\n"Ovog puta vladu formiraju oni koji imaju više poslanika u skupštini Kosova... Znači, buduću vladu formiraju DSK, Alijansa za budućnost Kosova, Inicijativa za Kosovo i Srbi, zajedno sa ostalim nesrpskim zajednicama", kazao je Bećiri.\nSamoopredeljenje: DPK uvidela da neće moći da bude vlast\nPotpredsednik pokreta "Samoopredeljenje" Glauk Konjufca izjavio je, povodom saopstenja DPK, u kojem se navodi da bi se politička blokada mogla rešiti formiranjem vlade koju bi podržalo više od 80 poslanika, ali bez liste "Srpska", da je to taktika DPK jer su uvideli da sigurno neće moći da budu vlast.\n" DPK sada zna sigurno da više nece moći da bude vlast, a za njih vlast podrazumeva imunitet od gonjenja pravde i zbog toga pokusavaju da po svaku cenu taktiziraju", rekao je Konjufca u emisiji "Info magazin" na TV Klan Kosova.\nPrema njegovim rečima, to im "sigurno neće uspeti" jer blok DSK-ABK-Inicijativa za kosovo zajedno sa ostalim nealbanskim zajednicama čine vecinu "i tu je kraj svega".


PRVI DIGITALNI PUT Autoput širi za 1,6 metara, vrednost 750 miliona evra! (VIDEO) | Happy BSC portal\nCAREVIĆ ODGOVORIO NA KRITIKE: Osveštavanje je bilo u svrhu dezinfekcije i ČIŠ...\nPRVI DIGITALNI PUT Autoput širi za 1,6 metara, vrednost 750 miliona evra! (VIDEO)\nKomercijalni ugovor za izgradnju auto-puta E-761, deonica Pojate-Preljina (Moravski koridor), potpisan je danas sa kompanijom Behtel Enka UK Limited, u prisustvu predsednika Srbije Aleksandra Vučića.\nU Srbiji će za manje od četiri godine biti izgrađen ceo Moravski koridor, autoput Pojate - Preljina, koji će ići kroz "srce Srbije", a to će biti i prvi digitalni autoput u našoj zemlji, izjavio je danas predsednik Aleksandar Vučić.\nVučić je kazao da su ljudi sanjali o tom autoputu decenijama i da se sada to ostvaruje.\n"Sada je to moguće, ugovor je potpisan i kreće odmah da se radi. Moravski koridor povezuje Čačak, Mrčajevce, Adrane, Kraljevo, Vrnjačku banju, Trstenik, Stopanju, Kruševac, Chićevac i Pojate", naglasio je Vučić i dodao da će biti Moravski koridor spojiti koridore 10 i 11.\nKako je rekao, jedan je evropski koridor, a drugi - Koridor 11 ćemo napraviti da bude evropski.\nINVESTICIJA U BUDUĆNOST Najviši svetski standardi za Moravski koridor (VIDEO)\nKako kaže, već do novembra 2021. biće završen deo do Kruševca, odnosno do Koševa u dužini 28 kilometara, za manje od tri godine biće završen autoput Čacak - Kraljevo što je dodatnih 31 kilometara i da ostaje da se za manje od četiri godine potpuno završi 57 kiloematar od Adrana do Koševa, odnosno od Kraljeva do Kruševca.\nVučić je naglasio da će to biti prvi digitalni autoput, kao i da će biti do sada najširi autoput u Srbiji, pošto će biti širi za ukupno 1,6 metara.\nAMERIČKI AMBASADOR ODUŠEVLJEN ZBOG KORIDORA Srbija mnogo investira u infrastrukturu (VIDEO)\nZahvalio je ambasadi Velike Britanije i američkoj Eksim banci, kao i Turskoj na velikoj posvećenosti.\nPredsednik kaže da će već "pre kraja godine biti isplaćeno iz budžeta 150 miliona za taj projekat".\nVučić je, nakon potpisivanja komercijalnog ugovora za izgradnju Moravskog koridora, čestitao Ministarstvu građevinarstva i Vladi Srbje, kao i kompaniji Behtel Enka.\n"Pre svega čestitam građanima Srbije, posebno ljudima koji žive u moravičkog, raškom i rasinskom okrugu. Dobijaju novi život, jer autoput znači bolji život", poručio je Vučić.\nPotpredsednik i generalni direktor za infrastrkturu Behtela za region Evrope Majkl Vilkinson je prethodno rekao da je veoma srećan što je u Beogradu povodom potpisivanja ugovora i da je to njihov prvi projekat u Srbji.\nKaže da su se pripremali za taj projekt dve godine i da danas počinje realizacija.\nDodao je da imaju odličnu saradnju sa Vladom Srbje i istakao da će praviti digitalni autoput.\n"Hvala Vučiću i Mihajlovićevoj na podršci. Čestitam narodu Srbije", poručio je on.\nUgovor sa Behtelom je vredan 745 miliona evra (plus 20 odsto).\nKomercijalni ugovor za izgradnju autoputa E-761, od Pojata do Preljine (Moravski koridor) biće potpisan u Predsedništvu sa kompanijom Behtel Enka UK Limited, u prisustvu Vučića.\nVučić je prethodno održao sastanak sa predstavnicima te kompanije.\nAutoput Pojate - Preljina povezaće Koridor 10 i autoput "Miloš Veliki" (Koridor 11) i sva veća mesta u delu centralne Srbije u kojem živi oko 500.000 ljudi, uključujući Čačak, Kraljevo, Vrnjačku Banju, Trstenik, Kruševac i Ćićevac.


Prvi potpredsednik Vlade Srbije i ministar spoljnih poslova Ivica Dačić primio je danas ministre inostranih poslova Republike Finske Timo Soinija i Kraljevine Švedske Margot Vasltrom koji se nalaze u zajedničkoj poseti Srbiji.\nU srdačnom razgovoru, ministri su ocenili da su bilateralni odnosi Srbije sa Finskom, odnosno Švedskom dobri i da je politički dijalog razvijen. Izražen je interes za daljim jačanjem svih vidova bilateralne saradnje, naročito u ekonomskoj sferi.\nMinistar Dačić je izrazio zadovoljstvo što se ove godine navršava sto godina od uspostavljanja diplomatskih odnosa sa Švedskom, a iduće godine devedeset godina diplomatskih odnosa sa Finskom.\nZahvalio je na dosadašnjoj aktivnoj podršci Finske i Švedske kada je reč o evrointegracijama Republike Srbije i preneo je očekivanja da će se ona i ubuduće nastaviti. Istakao je da Srbija izuzetno ceni dosadašnju podršku i donacije koje su dve zemlje dale kroz bilateralnu i razvojnu pomoć.\nMinistri iz Skandinavije su pozitivno ocenili nastavak sveobuhvatnih reformi koje sprovodi Vlada Srbije i ponovili spremnost njihovih zamalja za nastavak podrške evropskim integracijama Republike Srbije i u daljem toku pregovaračkog procesa sa Evropskom unijom. Naglasili su da se zalažu da politika proširenja ostane visoko na agendi EU.\nU razgovoru su, takođe, razmenjena mišljenja u vezi sa aktuelnom situacijom u regionu.


Tretman za preoblikovanje stomaka i nogu\nRadiotalasni lifting nogu ili stomaka\nMršavljenje i zatezanje\nRadiotalasni lifting najefikasniji nehiruški tertman\nRadiotalasni lifting je najefikasniji nehiruški tertman za regeneraciju kože, uklanjanje bora, celulita, raznih nepravilnosti na koži kao i vraćanje prirodnog tonusa kože. Nakon tretmana Vaša koža je baršunasta, glatka, elastičnija, zdravija i mlađa. Tretman je potpuno bezbolan, a rezultati su vidljivi već nakon prvog tretmana.\nRadiotalasi predstavljaju elektromagnetno zračenje koje nastaje kao posledica delovanja struje visoke frekvencije, sa ciljem dubinskog kontrolisanog zagrejavanja tkiva bez narušavanja integriteta kože, što rezultira uklanjanje celulita i masnih naslaga, smanjivanjem strija kao i zatezanjem i učvršćivanjem kože tela. Radiotalasi deluju na vezivno tkivo, masne ćelije, metabolizam, cirkulaciju i drenažu. RTL su posebno značajni kada neke druge metode oblikovanja (npr.kavitacija, mezoterapija) dostignu svoj maximum, a nisu uklonjene sve masne naslage i celulit.


U Tursku i Grčku bez testa za vakcinisane građane Srbije - Ekonomija - Dnevni list Danas\nPočetna » Ekonomija » U Tursku i Grčku bez testa za vakcinisane građane Srbije\nMeđudržavni dogovori olakšavaju odlazak srpskih turista na letovanje\nLj. Bukvić14.05.2021. 07:24\nNa sastanku ministara spoljnih poslova Srbije i Turske dogovoreno je da srpski i turski državljani između ove dve zemlje mogu da putuju bez PCR testa ili obaveznog odlaska u karantin, ukoliko naravno imaju sertifikat o vakcinaciji izdat od strane nadležnih organa.\nZa one koji žele u Tursku, a nisu primili vakcinu, PCR test će i dalje biti obavezan.\nDogovor Srbije i Turske, između ostalog, podrazumeva i da mlađi od 18 godina, koji nisu vakcinisani, mogu da putuju bez testa i karantina u pratnji članova porodice koji imaju sertifikat o vakcinaciji. Srbija i Turska će uzajamno priznavati i sertifikate o imunitetu, koje će izdavati nadležni organi onima koji su preležali COVID-19.\nSličan dogovor Srbija od kraja aprila ima i sa Mađarskom, a u četiri zemlje regiona Albaniju, BiH, Severnu Makedoniju i Crnu Goru već neko vreme može da se ide bez testa i izolacije.\n„Dobra je stvar što je postignut dogovor sa Turskom, naročito to što i deca koja putuju sa roditeljima koji su vakcinisani ne moraju da imaju negativan test. To je dobar primer i za ostale države“, kaže za Danas Milan Lainović, potpredsednik YUTA.\nOn kaže da bi bez ovih uslova za Tursku bili u problemu i agencije i putnici jer je dosta porodica koje sa decom biraju da letuju tamo, tako da će im nova pravila doneti veliko olakšanje.\nLainović napominje da će zbog toga mnoge porodice imati više novca u budžetu, od 350 evra i više, samo zbog toga što neće morati da plaćaju testove.\nPremijer Grčke Kirijakos Micotakis rekao je juče, tokom sastanka sa premijerkom Srbije Anom Brnabić u Atini, da će državljani Srbije koji su primili bilo koju vakcinu, moći da uđu u Grčku bez ijedne druge potvrde.\nI Bugarska je najavila da će od 15. maja za građane Srbije biti potrebna povtrda o revakcinaciji, od koje je prošlo dve nedelje, a ukoliko toga nema onda negativni ili PCR ili antigenski test.\n„Turska je pružila primer, sve ostalo ćemo videti narednih dana, očekujemo i imamo nezvanične potvrde i drugih zemalja da će slične uslove imati i one“, napominje Lainović.\nZa to vreme interesovanje kod građana za putovanjima je veliko, ljudi se raspituju kako i gde mogu da iskoriste vaučere za zamensko putovanje, ali planiraju se i nova letovanja.\nMilan Lainović, direktor je Belvi travela a kod njih je ovih dana pomama za Egiptom, koji i dalje traži negativan PCR za sve putnike iz Srbije.\n„Egipat je ubedljivo najprodavaniji trenutno jer je sada tamo dosta toplo, može da se kupa. Ako je nešto dobro donela korona onda je to što je naterala Egipćane da podignu maksimalno standard usluge, smeštaja, higijene, bezbednosti i stvarno je mnogo bolje nego pre dve godine“, ističe Lainović.\nOn kaže da su srpski turisti ove godine prezadovoljni Egiptom i napominje da su za poslednjih mesec dana imali sedam ili osam čarter letova i da se niko od putnika nije zarazio koronom. Trenutno za Egipat je potreban negativan PCR test i za roditelje i decu, ali se Lainović nada promeni i na ovoj destinaciji.\n„Oni koji nisu vakcinisani moraju da imaju negativan test i roditelji i deca i to je nešto ka čemu čitav svet ide, svi se vakcinišu. Bez vakcine neće moći da se funkcioniše i bez vakcina se neće moći putovati, to je sigurno“, napominje Milan Lainović.\nKao za Egipat, trenutno je i za Kipar i Tunis potreban negativan PCR ne stariji od 72 sata, a u UAE važe različita pravila za različite emirate. Tako je za srpske državljane koji putuju u Abu Dabi neophodan negativan PCR test ne stariji od 72 sata (test se ponavlja 6. dana, a onda i 12.), a za Dubai ne stariji od 48 sati, uz obaveznu samoizolaciju za one koji se odluče da test urade na aerodromu u ovom gradu. Karantin traje dok ne stigne rezultat testa, ukoliko je negativan.\nU Sloveniju se za sada može uz obavezni karantin od 10 dana ili posedovanje PCR ili brzog antigenskog testa ne starijeg od 48 sati i urađenog u jednoj od zemalja EU, Velikoj Britaniji ili SAD.\nZa ulazak u Hrvatsku, turistima iz naše zemlje treba dokaz da imaju rezervisan smeštaj, ali i jedan od sledećih uslova – PCR test ne stariji od 48 sati, antigenski test koji je na listi odobrenih u EU, potvrda da je u poslednja tri meseca preležana korona ili potvrda o revakcinaciji od koje je prošlo 14 dana. Više o uslovima putovanja u ove, ali i ostale zemlje, može da se nađe na sajtu Ministarstva spoljnih poslova.\nOd 12. maja svi građani Srbije mogu da preuzmu Digitalni zeleni sertifikat, odnosno potvrdu o izvršenoj vakcinaciji protiv COVID-19 i rezultatima različitih testiranja na zaraznu bolest SARS-CoV-2. To je objedinjena potvrda kojom se dokazuje da li ste primili vakcinu protiv COVID-19 i da li imate rezultate testiranj. Svako ko želi da dobije ovaj sertifikat mora da se registruje na portal eUprava, a nakon prijave i odabira usluge Digitalni zaleni sertifikat prikazuje se opcija Pokreni uslugu. Nakon pokretanja opcije Pokreni uslugu, građani mogu da provere svoje podatke, potvrde imejl adresu i za nekoliko minuta Digitalni elektronski sertifikat stiže na imejl.\nEgipatKorona virusPCRputovanjaturisticke agencijeTurizamTurskavakcinisaniyutaBeograd\n3 reagovanja na “U Tursku i Grčku bez testa za vakcinisane građane Srbije”\n14. maja 2021. u 10.48\nLjudi koji se vakcinišu isto mogu da dobiju kovid i mogu pola Grčke i Turske da zaraze.\nPitanje je zašto se negleda virus i zarasnost već samo slepo vakcinacija koja NE garantuje zaraznost?\n15. maja 2021. u 04.34\nPitanje je zašto se sve više ljudi zarazilo posle vakcinacije ili između dve doze.Da li te vakcine izazivaju koronu,i slabe imunitet kod ljudi.\n15. maja 2021. u 04.35


Ekonomski rast uprkos katastrofalnim poplavama\n15.09.2014. / 14:36\nSARAJEVO, Ministar finansija i trezora BiH Nikola Špirić i šef delegacije Međunarodnog monetarnog fonda /MMF/ Ron van Roden ocijenili su danas da BiH, uprkos teškom periodu nakon katastrofalnih poplava u maju, bilježi ekonomski rast, te da nije došlo ni do\nŠpirić: Institucije BiH uradile svoj dio posla, red je na entitete\n15.09.2014. / 14:14\nSARAJEVO, Ministar finansija i trezora BiH Nikola Špirić izjavio je danas da su institucije BiH uradile svoj dio posla iz pisma namjere u vezi sa osmim pregledom stendbaj-aranžmana sa Međunarodnim monetarnim fondom /MMF/.\nŠpirić sutra sa delegacijom MMF-a\n14.09.2014. / 13:04\nSARAJEVO, Ministar finansija i trezora BiH Nikola Špirić sastaće se sutra sa delegacijom Međunarodnog monetarnog fonda /MMF/, koja je u posjeti BiH u okviru osmog pregleda po stendbaj-aranžmanu.\nNa dnevnom redu imenovanje Rajčevića\n10.09.2014. / 9:11\nSARAJEVO, Savjet ministara BiH trebalo bi danas da razmatra prijedlog odluke Savjeta Regulatorne agencije za komunikacije /RAK/ o potvrdi imenovanja Srđana Rajčevića za generalnog direktora RAK-a.\nŠpirić: Potreban politički ambijent i poštivanje ustavne strukture\n11.08.2014. / 13:56\nBANJALUKA, Ministar finansija i trezora BiH Nikola Špirić izjavio je danas da se 91. mjesto na koje je Svjetska banka svrstala BiH po veličini bruto društvenog proizvoda /BDP/ može poboljšati, za šta je potreban politički ambijent i poštivanje jasne ustavne\nŠpirić: BiH će prije nestati nego bankrotirati\n03.08.2014. / 12:05\nSARAJEVO, Ministar finansija BiH Nikola Špirić izjavio je danas da će BiH prije nestati, nego što će bankrotirati.\nŠpirić: Očuvana makroekonomska stabilnost BiH\n30.07.2014. / 14:12\nSARAJEVO, Ministar finansija i trezora BiH Nikola Špirić, u razgovoru sa šefom Kancelarije Svjetske banke u BiH Anabel Abro, naglasio je da je uprkos problemima nakon katastrofalnih poplava očuvana makroekonomska stabilnost BiH, čemu je doprinio i stendbaj-aranžman sa Međunarodnim monetarnim\nŠpirić: Još se radi na formuli za omjer trošenja sredstava\n25.07.2014. / 14:39\nBANJALUKA, Ministar finansija i trezora BiH Nikola Špirić izjavio je da se još radi na formuli za omjer trošenja sredstava prikupljenih za BiH na međunarodnoj donatorskoj konferenciji u Briselu, ali da za sada postoji omjer u okviru preporuka Svjetske banke,\nPotpisan amandman na ugovor za autoput Banjaluka – Doboj\n08.07.2014. / 10:59\nSARAJEVO, Ministar finansija i trezora BiH Nikola Špirić potpisao je danas sa ovlaštenim predstavnikom Evropske banke za obnovu i razvoj /EBRD/ u BiH Josipom Polićem amandman na ugovor o garanciji koji se odnosi na izgradnju dionice autoputa Banjaluka – Doboj.\nSredstvima za pomoć neće biti pokrivan budžetski deficit\n04.07.2014. / 17:31\nBANJALUKA, Ministar finansija i trezora BiH Nikola Špirić izjavio je danas da sredstava koja dolaze na ime BiH za pomoć poplavljenima neće biti korišćena za pokrivanje budžetskih deficita, već moraju da služe namjeni i da budu strogo kontrolisana.\nUtvrđeni privremeni koeficijenti za raspodjelu sredstava\n04.07.2014. / 16:50\nBANJALUKA, Upravni odbor Uprave za indirektno oporezivanje /UIO/ BiH usvojio je danas privremene koeficijente za raspodjelu sredstava sa jedinstvenog računa za period juli-septembar, i to za FBiH 64,50 odsto, Republiku Srpsku 31,95 i Brčko distrikt 3,55 odsto.\nProcedure otežavaju brzo djelovanje\n03.07.2014. / 13:21\nSARAJEVO, Ministar finansija i trezora BiH Nikola Špirić i direktor Kancelarije Evropske banke za obnovu i razvoj /EBRD/ u BiH Libor Krkoška ocijenili su danas da su duge procedure ratifikacije međunarodnih ugovora u institucijama BiH, te da i EBRD ima\nPreraspodjelama u budžetu pomoći poplavljenim\n25.06.2014. / 18:30\nSARAJEVO, Ministar finansija i trezora BiH Nikola Špirić rekao je da je neophodno da se pokaže unutrašnja solidarnost i nađu načini da se, između ostalog, i preraspodjelama sredstava u budžetu institucija BiH pomogne poplavljenim područjima.\nOčekivanje da BiH neće dospjeti na “crnu listu”\n25.06.2014. / 13:36\nSARAJEVO, Ministar finansija i trezora BiH Nikola Špirić nada se da BiH neće dospjeti na “crnu listu” Manival komiteta Savjeta Evrope.\nUpozorenje da nema igranja sa javnim prihodima\n25.06.2014. / 12:17\nSARAJEVO, Predsjedavajući Upravnog odbora /UO/ Uprave za indirektno oporezivanje BiH /UIO/ Nikola Špirić nada se da aktivnosti koje se vode s ciljem suzbijanja kriminala u Upravi predstavljaju ozbiljno upozorenje svima onima u BiH koji misle da se igraju javnim prihodima.


Uvređeni američki ambasador Kirbi i tajni papir Angele Merkel\nUvređeni američki ambasador Kirbi i tajni papir Angele Merkel\nČini se da su se predstavnici Nemačke umorili od stalnog opovrgavanja tvrdnji da EU/Nemačka ne zahtevaju priznavanje nezavisnosti Kosova. Naprotiv, od 2011. godine oni neprekidno vrlo jasno zahtevaju odricanje od severa i priznavanje nezavisnosti Kosova. Još jedna u nizu takvih izjava usledila je 15. marta 2013. godine. Ovaj put od predstavnika komiteta za inostrane poslove Bundestaga Rupreta Pohlenca (HDS). On je primetio da EU pre prijema novih članova mora da reši pre svega, pitanje postojanja evrozone. On je posebno podvukao za Srbiju da,“ukoliko ona na kraju ne prizna nezavisnost Kosova, neće postati član EU”.\nOstalim zemljama zapadnog Balkana, Polenc je uputio jasan signal: “sve zemlje mogu postati članice EU, ukoliko ispune sve uslove”. Ni mnogo, ni malo. Očigledno se tu ne radi o kriterijumima iz Kopenhagena, već o svim uslovima koje blok vodećih zapadnih zemalja želi da stavi na dnevni red.\nZapadne diplomate ne samo da sebi dozvoljavaju da postavljaju uslove, već i na najbezobrazniji način demonstriraju cinično – prezriv odnos prema Srbiji, koju su prethodno razorili i praktično uništili, odbacivši je na ivicu potpune nacionalne opustošenosti.\nTako je 2. marta 2013. godine ambasador SAD u Srbiji Majkl Kirbi, na lični poziv potpredsednika i ministra odbrane Srbije Aleksandra Vučića, na Pravnom fakultetu Beogradskog univerziteta održao predavanje koje se završilo odgovaranjem na pitanja iz publike. Između ostalog, studenti su postavili pitanje povodom prethodne ocene od strane zvaničnika SAD o delatnosti OVK kao terorističke organizacije. Ambasador je prvo upao u neku konfuziju, a potom je napravio neočekivan zaključak o tome da su se “sa stanovišta SAD, i ljudi koji su sada na vlasti u Srbiji, bavili su se terorizmom”. Da li ovo treba oceniti kao još jednu ucenu – upozorenje srpskoj vlasti, koje prelazi sve okvire prihvatljivih normi ponašanja stranog diplomate u jednoj zemlji ili poređenje formalnog državnog rukovodstva Srbije sa OVK pokazuje tradicionalno uvredljiv stav SAD prema Srbiji?\nDalje je Kirbi ukazao da “Srbija mora da gleda u budućnost, a ne u prošlost, ona treba da rešava privredne probleme, nezaposlenost, korupciju, a ne Kosovo”, objašnjavajući da je vojna agresija kojoj je zemlja podvrgnuta tokom 78 dana i koja je odnela hiljade života, privredno odbacivši zemlju na nivo sa početka dvadesetog veka, – “bila ispravno rešenje, složili se vi sa tim ili ne složili”. Dodao je da“njemu ne pada na pamet da se izvinjava” i da mu “zbog toga nije žao”.\nTeksas i Kosovo\nZato je prilikom odgovora na pitanje jednog od studenata povodom mogućeg otcepljenja Teksasa, Kirbi sa negodovanjem odbacio i samu pomisao na tako nešto: “Teksas je potpuno druga stvar, to treba da se zna od samog početka. Teksas je južni američki region, a ne južni srpski region i ovde razgovor o otcepljenju ne može biti uzet u obzir, a pitanje je vrlo bezobrazno, čak više smešno nego uvredljivo”.\nReči same za sebe govore. Isto kao i dela: Kongres SAD je u 2012. godini za podršku“mladoj NATO džihad državi” izdvojio za Republiku Kosovo sumu od 67, 45 miliona dolara, za 2013. godinu – 57, 669 miliona dolara, predviđenih za program razvoja Policije Kosova, Bezbednosnih Snaga Kosova, jačanje sudskog sistema i struktura lokalne samouprave (direktna opasnost za sever pokrajine – A. F.) i za razvoj sistema višeg obrazovanja (nije slučajno da Hašim Tači namerava da otvori još tri univerziteta, koji će nesumnjivo postavljati kadrove za obuku Albanaca u čitavom regionu – A. F.) , no, značajan deo sredstava SAD usmeren je na integracije srpske manjine u“zajednicu i vladu Kosova”. Tako SAD dosledno, do kraja, sprovode svoj“posao na Balkanu”.\nSada postaju poznate pojedinosti diplomatskog “velikog posla” sa učešćem Nemačke – drugog, po geopolitičkoj težini, pristalice“narko – hirurške države”, sa kojom je vlast u Srbiji uspostavila široke višestrane odnose u martu prošle godine.\nPosle srpskih izbora u maju 2012. godine i dolaska na vlast Nikolića, Vučića i Dačića, kako primećuju zapadni i srpski mediji – zapadna alijansa je dobila mnogo više nego od ekipe Borisa Tadića, dobila je“kooperativnijeg” partnera po pitanju završnog oduzimanja Kosova od Srbije.\nAktuelna srpska vlast je dobila izbore upravo zahvaljujući obećanju da će promeniti politiku u odnosu prema Kosmetu. A nikako – kako podvlače predstavnici srpske javnosti, posebno Srba sa severa pokrajine – zbog tvrdnje da će nastaviti politiku prethodnog režima o odustajanju od Kosmeta. Nove vlasti su čak taj kurs ubrzale i dovele stvar do logičnog kraja. Sada se govori samo o dodeljivanju ili nedodeljivanju punomoćja zajednici srpskih opština u okvirima nezavisnog Kosmeta.\nTako predsednik T. Nikolić podvlači da bi “srpska zajednica na Kosovu trebalo da donosi statute, pravilnike, odluke, rešenja i uredbe na osnovu zakona koje donosi Skupština Kosova”, podsećajući da bi“u kosovskoj skupštini srpska zajednica bila predstavljena i da bi u toj skupštini zakoni koji se odnose na srpsku zajednicu moralo da budu doneti tako što bi srpska zajednica većinski glasala za te zakone”. Nema sumnje da formalni kriterijum za glasanje Srba za zakone Kosova koji se njih tiču, može biti obezbeđen od strane “hirurškog” režima Hašima Tačija, kako se kaže“na dobar ili na loš način”.\nŠta je uručeno Vučiću\nRadna verzija “Okvirnog sporazuma Srbije i Kosova” bila je poznata 11. marta, a njen inicijator je fond Konrada Ajzenhauera. Taj radni dokument bio je predat u januaru “čoveku od posebnog poverenja Angele Merkel”, koji se nalazi na mestu specijalnog savetnika kancelara za spoljnu politiku i bezbednost – Kristofu Hojzgenu. U februaru 2013. godine, K. Hojzgen je predao dokument potpredsedniku srpske vlade Aleksandru Vučiću, tokom njegove poslednje posete Berlinu.\nRadna verzija predviđa i da “obe strane razvijaju međusobne dobrosusedske odnose zasnovane na principima nemešanja u unutrašnja pitanja i obostranom poštovanju teritorijalnog integriteta; saglasnost da njihovo članstvo u UN i drugim međunarodnim organizacijama neće implicirati potvrdu na osnovu međunarodnog prava, kao i da se obavežu na punu primenu dogovora postignutih pod patronatom EU; ni jedna od strana ne može predstavljati drugu u međunarodnim odnosima, niti delovati u njeno ime, kao i da im je autoritet ograničen samo na njihovu sopstvenu teritoriju. To je mnogo više od onoga što se od Srbije traži na pregovorima sa Prištinom pod okriljem EU. No, Nemačka diplomatija insistira da će samo u slučaju ispunjenja uslova kancelara Angele Merkel, biti omogućeno Srbiji da nastavi sa evrointegracijama.\nPosle 13 godina od okončanja vojne agresije protiv Jugoslavije, koja je označila početak “kosovske nezavisnosti” i pet godina od proglašenja “nezavisnosti Republike Kosovo”, ona nije bila u stanju da izgradi održiv ekonomski i politički sistem. Bez obzira na svu pomoć zapadne zajednice, uključujući i samo zvaničnih pet milijardi evra finansijskih sredstava, Kosovo ostaje najnerazvijeniji deo evropskog kontinenta. Međutim, sa više nego razvijenom kriminalnom strukturom, koju takođe ne poseduje ni jedan region u Evropi. Jedan deo “kosovara” beži sa Kosova, maštajući o životu u “normalnoj zemlji”. Drugi deo priziva Nemačku da reanimira plan o finasiranju reformi u Albaniji koji je predložen još 1992. Godine i koji je odbacila Francuska, samo sada prenesen na čitav region Balkana: ”pojednostaviti upravljanje EU regionima, izvesti međunarodne organizacije i omogućiti Nemačkoj da radi svoj posao”.\nKao rezultat transformacije regiona, podela vlasti prolazi preko linije razdvajanja između SAD i Nemačke (i njihovih satelita). Nemačka izlazi na put potpune političke i ekonomske dominacije u regionu.


Sahrana Jovanke Broz bi koštala 500.000 eura?!\nUtorak, 01 Listopad 2013 14:18 Sahrana Jovanke Broz bi koštala 500.000 eura?!\nJovanka Broz, koja se nalazi u kritičnom stanju i komi, prema riječima premijera Srbije, prije nego što je pala u besvjesno stanje izrazila je želju da bude sahranjena pored svog supruga.\nKako saznaje portal iz izvora bliskih Vladi Srbije, premijer i ministri još nisu odlučili na koji će način Jovanka Broz biti sahranjena. Pominje se više mogućnosti – od kremacije preko pomjeranja nadgrobne ploče u “Kući cvijeća”, teške 9 tona, pa do iskopavanja novog grobnog mjesta, do izdvajanja zasebnog mjesta gdje će počivati zemni ostaci supruge Josipa Broza, a u sklopu Muzeja “25 maj”.\n"Najveći problem bi bio teška mermerna ploča, jer bi u tom slučaju morao da se skine krov, ubace specijalne dizalice, što bi sve s troškovima sahrane državu koštalo oko 500.000 eura. Traži se model po kome bi ona bila sahranjena na nekom od mesta u Muzeju “25. maj”, ali još ništa nije odlučeno", kaže ovaj izvor.\nNekadašnji advokat Titove udovice Toma Fila kaže za Telegraf da mu nije poznata želja Jovanke da bude sahranjena pored supruga, i dodaje da ona i pored svega ima zakonsko pravo na državnu sahranu.\n"Tito se nikada zvanično nije rastao s Jovankom, iako je ona od njega bila izolovana, pa tako ona ima pravo, a mislim i da zaslužuje državnu sahranu, samo jedino pitanje se postavlja gdje i na kom mjestu treba da se nalazi njena vječna kuća", kaže Fila.\nPrema njegovim riječima, postavlja se pitanje namjene i svrhe “Kuće cvijeća”, jer je, kako tvrdi, ona sazidana kao divljenje “voljenom maršalu”, pa se postavlja s pravom pitanje opravdanosti sahrane Jovanke na tom mjestu.\n"Da je Tito sahranjen na Novom groblju onda bi automatski bilo očekivano da Jovanka Broz bude sahranjena pored njega, ovako treba podsetiti da je “Kuća cvijeća” napravljena Josipu Brozu u čast i po toj logici bez posebne odluke Vlade Srbije i promjene namjene muzeja supruga doživotnog predsjednika SFRJ, ne bi mogla da se sahrani pored ostataka svog muža", objašnjava on.\nToma Fila dodaje da bi državna sahrana Jovanke Broz u “Kući cvijeća” bila skup poduhvat za državu, i dodaje da nije tragedija ni ako ona ne bude počivala pored supruga, jer, kako kaže, “ni supruga Moše Pijade nije sahranjena pored muža“.\n"Prenijeli su mi da je njena posljednja želja da bude sahranjena pored Tita. Vidjećemo da li je to moguće, razmotrićemo sve opcije i pronaći najbolje rješenje", rekao je premijer Srbije.